qundao/data-zh-poetry huggingface dataset:
同年生吴侍御疏请唐陆宣公从祀瞽宗得俞旨行侍御属同朝为诗以张其事内阁中书龚自珍献侑神之乐歌·其三
作者：龚自珍
朝代：清
体裁：四言诗

圣源既远，其流反反。坐谭性命，其语𠴨𠴨。𠴨𠴨龂龂，其徒百千。何施于家邦，何禅于孔编。小大稽首，以攘牺牷。
同年生吴侍御疏请唐陆宣公从祀瞽宗得俞旨行侍御属同朝为诗以张其事内阁中书龚自珍献侑神之乐歌·其二
作者：龚自珍
朝代：清
体裁：四言诗

唐步方中，主瞆臣聋。天将聪明之，乃生陆公。天厚有唐，降三代英而左右德宗。如仲山甫，纳言姬邦。
同年生吴侍御疏请唐陆宣公从祀瞽宗得俞旨行侍御属同朝为诗以张其事内阁中书龚自珍献侑神之乐歌·其五
作者：龚自珍
朝代：清
体裁：四言诗

我有耄士，执笾受膰，毋过貌儒之门。我告耄士，暨百有位。木无二本，川无二原，道无二岐。请以一贯之，名臣是师。
同年生吴侍御疏请唐陆宣公从祀瞽宗得俞旨行侍御属同朝为诗以张其事内阁中书龚自珍献侑神之乐歌·其四
作者：龚自珍
朝代：清
体裁：四言诗

御史臣杰，职是标举。曰圣之的，以有用为主。炎炎陆公，三代之才。求政事在斯，求言语在斯。求文学之美，岂不在斯。
同年生徐编修斋中夜集观其六世祖健庵尚书邃园修禊卷子康熙三十年制也卷中凡二十有二人邃园在昆山城北废趾余尝至焉编修属书卷尾
作者：龚自珍
朝代：清
体裁：古风

昆山翰林召词客，酒如渌波灯如雪。八人忽共游康熙，二十二贤照颜色。七客沈吟一客言，请言君家之邃园。一花一石有款识，袖中拓本舂烟昏，背烟酬起尚书魂。二十二贤不可再，玉山峨峨自千载。东南文献嗣者谁，剔之综之抑有待。布衣结客妄自尊，流连卿等多酒痕。十载狂名埽除毕，一邱倘遂行闭门，以属大人君子孙。
同年生胡户部集同人祀汉郑司农于寓斋礼既成缯为卷子同人为歌诗龚自珍作祀议一篇质户部户部属檼括其指为韵语以谐之
作者：龚自珍
朝代：清
体裁：古风

我稽十三经，名目始南宋。异哉北海君，先期适兼综。诗笺附庸毛，易爻辰无用。尚书有今文，只义馈贫送。四辨馈尧典，三江馈禹贡。鲁论与孝经，逸简不可讽。尔雅剩一鳞，引家亦摭弄。排何发墨守，此狱不可讼。吾亦姑置之，说长惧惊众。惟有孟七篇，千秋等尘封。我疑经籍志，著录半虚哄。义与歆莽违，下笔费弥缝。何况东汉年，此书未珍重。余生恶周礼，考工特喜诵。封建驳子舆，心肝为隐痛。五帝而六天，诞妄谶所中。同时有四君，伟识引余共。堂堂十七篇，姬公发孔梦。经文纯金玉，注义峙麟凤。吾曹持议平，功罪勿枉纵。郑功此弟一，千秋合崇奉。
后庭宴·用南唐人韵
作者：龚自珍
朝代：清

聘乏金钱，贮无金屋、嫁衣不用金泥簇。青裙缟袂话三生，个侬道是楼东玉。蛮笺宫体闲钞，他日娱卿幽独。我歌得宝，不唱销魂曲。何处是新巢，刺桐花䍡？。
后庭宴·用南唐人韵
作者：龚自珍
朝代：清
体裁：词

聘乏金钱，贮无金屋、嫁衣不用金泥簇。青裙缟袂话三生，个侬道是楼东玉。蛮笺宫体闲钞，他日娱卿幽独。我歌得宝，不唱销魂曲。何处是新巢，刺桐花䍡𦌉。
后游
作者：龚自珍
朝代：清
体裁：古风

破晓霜气清，明湖敛寒碧。三日不能来，来觉情瑟瑟。疏梅最淡冶，今朝似愁绝。寻常菭藓痕，步步生悱恻。寸寸蚴蟉枝，几枝扪手历。重重燕支蕾，几朵挂钗及。花外一池冰，曾照低鬟立。仿佛衣裳香，犹自林端出。前度未吹箫，今朝好吹笛。思之不能言，扪心但先热。我闻色界天，意痴离言说。携手或相笑，此乐最为极。天法吾㔾受，神亲形可隔。持以语梅花，花颔略如石。归途又城闉，朱门叩还入。袖出三四华，敬报春消息。
吴山人文徵、沈书记钖东饯之虎丘
作者：龚自珍
朝代：清

一天幽怨欲谁谙？词客如云气正酣。我有箫心吹不得，落花风里别江南。
吴山人文徵、沈书记锡东饯之虎邱
作者：龚自珍
朝代：清

一天幽怨欲谁谙，词客如云气正酣。我有箫心吹不得，落花风里别江南。
吴市得旧本制举之文忽然有感书其端·其三
作者：龚自珍
朝代：清
体裁：七言绝句

国家治定功成日，文士关门养气时。乍洗苍苍莽莽态，而无儚儚恛恛词。
吴市得旧本制举之文忽然有感书其端·其二
作者：龚自珍
朝代：清
体裁：七言绝句

耆旧辛勤伏案成，当年江左重科名。郎君座上谭何易，此事人间有正声。
吴市得旧本制举之文忽然有感书其端·其四
作者：龚自珍
朝代：清
体裁：七言绝句

刻画精工直万钱，青灯几辈细丹铅。南山竹美兰膏贱，累我神游百廿年。
吴市得题名录一册，乃明崇祯戊辰科物也，题其尾一律
作者：龚自珍
朝代：清

天心将改礼闱徵，养士犹传十四陵。板荡人材科目重，蓁芜文体史家凭。朱衣点过无光气，淡墨堆中有废兴。资格未高沧海换，半为义士半为僧。
呜呜硻硻
作者：龚自珍
朝代：清

黄犊怒求乳，朴诚心无猜。犊也尔何知，既壮恃其孩。古之子弄父兵者，喋血市上宁非哀。亦有小心人，天命终难夺。授命何其恭，履霜何其洁。孝子忠臣一传成，千秋君父名先裂。不然冥冥鸿，无家在中路。恝哉心无瑕，千古孤飞去。呜呜复呜呜，古人谁智谁当愚。雰复雰，智亦未足重，愚亦未可轻。鄙夫较量愚智间，何如一意求精诚。仁者不訹愚痴之万死，勇者不贪智慧之一生。寄言后世艰难子，白日青天奋壁行。
周信之明经手拓吴兴收藏家吴晋宋梁四朝砖文八十七种见贻赋小诗报之
作者：龚自珍
朝代：清
体裁：古风

人间汉砖有五凤，广陵尚书色为动。十笏黄金网致回，欧阳欲语瘖犹梦。西京气体谁比邻，下有六代之芳尘。我生所恨与欧异，但恨金石南天贫。非金非石非诔谥，兽面鱼形错文字。清华想见馆坛碑，倔强偏殊国山制。君言解馋良不恶，通人识小联为乐。翠墨淋漓茧纸香，余亦装潢媵瘗鹤。就中吉语纷蝉嫣，作诗谢君君冁然。生儿且觅二千石，出地何愁八百年。
咏史
作者：龚自珍
朝代：清

金粉东南十五州，万重恩怨属名流。牢盆狎客操全算，团扇才人踞上游。避席畏闻文字狱，著书都为稻粱谋。田横五百人安在，难道归来尽列侯。
咏史
作者：龚自珍
朝代：清

金粉东南十五州，万重恩怨属名流。牢盆狎客操全算，团扇才人踞上游。避席畏闻文字狱，著书都为稻粱谋。田横五百人安在，难道归来尽列侯？
咏史二首
作者：龚自珍
朝代：清

宣室今年起故侯，衔兼中外辖黄流。金銮午夜闻乾惕，银汉千寻泻豫州。猿鹤惊心悲皓月，鱼龙得意舞高秋。云梯关外茫茫路，一夜吟魂万里愁。一样苍生系庙廊，南风愁绝北风狂。羽书颠倒司农印，幕府纵横急就章。奇计定无宾客献，冤氛可顾子孙殃。何年秘客搜诗史，输与山东客话长。
咏史二首·其一
作者：龚自珍
朝代：清

宣室今年起故侯，衔兼中外辖黄流。金銮午夜闻乾惕，银汉千寻泻豫州。猿鹤惊心悲皓月，鱼龙得意舞高秋。云梯关外茫茫路，一夜吟魂万里愁。
咏史二首·其二
作者：龚自珍
朝代：清

一样苍生系庙廊，南风愁绝北风狂。羽书颠倒司农印，幕府纵横急就章。奇计定无宾客献，冤氛可顾子孙殃。何年秘客搜诗史，输与山东客话长。
哭郑八丈
作者：龚自珍
朝代：清
体裁：古风

醇古澹泊士，滔滔辨有馀。青灯同一笑，恍到我生初。顽福曾无分，清才清不臞。四方帆马兴，千幅凤鸾书。为有先生在，东南意不孤。论交三世久，问字两儿趋。天命虽秋肃，其人春气瘦。乡音哗謇謇，破帽恻吾吾。傥䓪为文罢，欹斜使酒馀。心肝纤滓尽，孝友阖门俱。科第中年澹，星壬暮癖殊。卜云来日少，笑指逝川徂。老健偏奇绝，神明少壮无。刖离刚岁换，问讯讶春疏。讣至全家诧，三思忽牖予。由来炊火绝，穷死一黔娄。天道古如此，知之何晚欤。不知段与李，今夕复何如。
唐多令·匠中书怀
作者：龚自珍
朝代：清

二十五长亭。垂杨照眼青。付春风、短梦零星。斜倚雕鞍无气力，浑不似，俊游人。春意太憨生。春愁唤不醒。负华年、谁更怜卿。惟有填词情思好，无恙也，此花身。
喝火令
作者：龚自珍
朝代：清

欲赋仙模样，空愁彩笔雕。藕丝衫子郁金翘。立到水芝花上，罗袜未香消。端正当窗户，停匀亸步摇。断无幽意上眉梢。只恐凝妆，只恐背人娇。只恐梦回香泪，揩上枕头绡。
四月初一日投蝶更名易简
作者：龚自珍
朝代：清
体裁：七言绝句

匪慕宋朝苏易简，翻似汉朝刘更生。从此请歌行路易，万缘简尽罢心兵。
四言六章
作者：龚自珍
朝代：清
体裁：四言诗

悠悠生民，孰不有觉。孰知固然，孰知生之靡乐。（一章）孰为大人，蟠物之先，以阐以引，引我生民。（二章）吁嗟小子，闻道不迟。造作辨聪，百车文词。电光暂来，一贫无遗。不可捉搦，倏既逝而。（三章）唏其逝矣，不可恃矣。恃先觉之言，其言明明。无言不售，无谋不成。无坚不摧，以蕲西生。（四章）先觉谁予，西山彻公。我受之东父，以来报功。云何报功，余左挈东父，右随慈公。又挟江子，四人心同，以旅于西邦。（五章）既至于西，西人浩浩。余慈母在焉，迎予而劳。各知其夙，而无忆悼。遐哉迩哉，孰肯不到，亦惟彻公是报。（六章）
因忆两首
作者：龚自珍
朝代：清

因忆横街宅，槐花五丈青。文章酸辣早，《知觉》鬼神灵。大挠支干始，中年记忆荧。东墙凉月下，何客又横经。因忆斜街宅，情苗茁一丝。银缸吟小别，书本画相思。亦具看花眼，难忘授《选》时。泥牛入沧海，执笔向空追。
因忆两首·其一
作者：龚自珍
朝代：清

因忆横街宅，槐花五丈青。文章酸辣早，《知觉》鬼神灵。大挠支干始，中年记忆荧。东墙凉月下，何客又横经。
因忆两首·其二
作者：龚自珍
朝代：清

因忆斜街宅，情苗茁一丝。银缸吟小别，书本画相思。亦具看花眼，难忘授《选》时。泥牛入沧海，执笔向空追。
城北废园将起屋杂死当楣施斧斤焉与冯舍人过而哀之主人诺冯得桃余得海棠作救花偈示舍人
作者：龚自珍
朝代：清
体裁：七言绝句

门外閒停油壁车，门中双玉降臣家。因缘指点当如是，救得人间薄命花。
堕一齿戏作
作者：龚自珍
朝代：清
体裁：七言绝句

与我相依卅五年，论文说法赖卿宣。感卿报我无常信，瘗向垂垂花树边。
夏进士诗
作者：龚自珍
朝代：清
体裁：古风

我欲补谥法，曰冲暨曰淳。持此当谥谁，夏璜钱唐人。我生有朋友，十六识君始。我壮之四年，君五十一死。君熟于左氏，只字诵无遗。下及廿二史，名姓胸累累。形亦与君忘，神亦与君忘。策左五百事，赌史三千场。识君则在北，哭君在杭州。时乙酉既腊，西湖寒不流。作夏进土诗，名姓在吾集。如斯而已乎，报君何太啬。
夜坐·其一
作者：龚自珍
朝代：清
体裁：七言律诗

舂夜伤心坐画屏，不如放眼入青冥。一山突起邱陵妒，万籁无言帝坐灵。塞上似腾奇女气，江东久霣少微星。平生不蓄湘累问，唤出姮娥诗与听。
夜坐·其二
作者：龚自珍
朝代：清
体裁：七言律诗

沈沈心事北南东，一睨人材海内空。壮岁始参周史席，髫年惜堕晋贤风。功高拜将成仙外，才尽回肠荡气中。万一禅关砉然破，美人如玉剑如虹。
夜坐二首
作者：龚自珍
朝代：清

春夜伤心坐画屏，不如放眼入青冥。一山突起丘陵妒，万籁无言帝座灵。塞上似腾奇女气，江东久殒少微星。从来不蓄湘累问，唤出嫦娥诗与听。沉沉心事北南东，一睨人材海内空。壮岁始参周史席，髫年惜堕晋贤风。功高拜将成仙外，才尽回肠荡气中。万一禅关砉然破，美人如玉剑如虹。
夜坐其一
作者：龚自珍
朝代：清

春夜伤心坐画屏，不如放眼入青冥。一山突起丘陵妒，万籁无言帝座灵。塞上似腾奇女气，江东久陨少微星。从来不蓄湘累问，唤出嫦娥诗与听。
夜坐其二
作者：龚自珍
朝代：清
体裁：诗

沉沉心事北南东，一睨人材海内空。壮岁始参周史席，髫年惜堕晋贤风。功高拜将成仙外，才尽回肠荡气中。万一禅关砉然破，美人如玉剑如虹。
夜直
作者：龚自珍
朝代：清
体裁：七言律诗

天西凉月下宫门，夕拜人来弟一番。蜡烛饱看前辈影，屋梁高待后贤扪。沈吟章草听钟漏，迢递湖山赴梦魂。安得上言依汉制，诗成侍史佐评论。
夜读番禺集书其尾
作者：龚自珍
朝代：清
体裁：古风

灵均出高阳，万古两苗裔。郁郁文词宗，芳馨闻上帝。奇士不可杀，杀之成天神。奇文不可读，读之伤天民。
天仙子
作者：龚自珍
朝代：清

古来情语爱迷离。恼煞王昌十五词。楚天云雨到今疑。铺玉版，捧红丝。删尽刘郎本事诗。
天仙子·自赋所藏叶小鸾眉纹诗砚
作者：龚自珍
朝代：清

天仙偶厌住琼楼。乞得人间一度游。被谁传下小银钩。烟淡淡，月柔柔。伴我熏香伴我修。
天仙子·自赋所藏叶小鸾眉纹诗砚
作者：龚自珍
朝代：清
体裁：词

天仙偶厌住琼楼。乞得人间一度游。被谁传下小银钩。烟澹澹，月柔柔。伴我熏香伴我修。
太常仙蝶歌
作者：龚自珍
朝代：清
体裁：古风

恭闻故实太常寺，蝶寿三百犹有加。衔玉皇之明诏，视台阁犹烟霞。不闻愿见不许见，矧闻飞入太常家。本朝太常五百辈，意者公其飞仙之身耶。仙人正人事一贯，天上岂有仙奸邪。所以公立朝人不识，仙灵识公非诬夸。慰此蹇蹇，其来衙衙。感德辉而下，上助灵思之纷挐。我闻此事，就公求茶。道𦦨十丈，不敌童心一车。鸾漂凤泊咄咄发，空喟云情烟想寸寸凌幽遐。人生吉祥缥渺罕并有，何必中秋儿女睹璧月之流华。玉皇使者识我否，寓园亦在城之涯。幽夏灵气怒百倍，相思迟汝五出红梨花。
太常引
作者：龚自珍
朝代：清

一身云影堕人间。休认彩鸾看。花叶寄应难。又何况、春痕袖斑。似他身世，似他心性，无恨到眉弯。月子下屏山。算窥见、瑶池梦还。
女士有客海上者绣大士像而自绣已像礼之又绣平生诗数十篇缀于屋
作者：龚自珍
朝代：清
体裁：古风

珠帘翠幕栖婵娟，不闻中有坚牢仙。美人十五气英妙，自矜辨慧能通禅。遂挟奇心恣缥渺，别以沈痼搜缠绵。吟诗十九作空语，夙生入梦为龙天。妆成自写心所悟，宗风窈窕非言诠。维摩咋日扶病过，落花正绕蒲团前。欲骂绮语心未忍，自顾结习同无边。散花未尽勿饶舌，待汝撒手归来年。
奴史问答
作者：龚自珍
朝代：清
体裁：古风

朝荈一卮，五百学士偷文词。暮酒一杓，四七辨士记厓略。长眉写书小史云，主人者谁，入亦无姝，出亦无车。一史致词，出无车，迷不知东街与西街，怀中堕出西海图。入无姝，但见瑶琴愔愔，红烛华都。主人中夜起弹琴，对烛神踟蹰。邻宅大夫，私问奴星。主人者谁，朝诵圣贤文，夕诵圣贤文。奴言从主人，一纪有馀。主人朝癯夕腴，夕腴朝又癯。尚不见主人之眉发美与丑，惟闻喃喃呢呢朝诵贝叶文，夕诵贝叶文。比来长安，出亦无车，入亦无姝。日籍酒三五六斤，苦荈亦三斤，长安无客不蹋主人门。客称主人人一喙，不知主人谁喜谁所瞋。岁星在前奴在后，又闻昨夜宅神巷鬼言，包山老龙，馋不得归，谭破长安万张口。万张口，奴皆闻之，奴能算天九、算地九。能使梭化龙而雷飞，石赴波而海走。又能使大荒之山，麒麟之角移赠狗。奴不信主人，行藏似谁某。
好事近
作者：龚自珍
朝代：清

三界最消魂，只有辩才天女。半世从无一句，是平常言语。倘然生小在侯家，天意转孤负。作了槛花笼鹤，怎笑狂如许。
好事近
作者：龚自珍
朝代：清
体裁：词

三界最消魂，只有辩才天女。半世从无一句，是平常言语。傥然生小在侯家，天意转孤负。作了槛花笼鹤，怎笑狂如许。
好事近
作者：龚自珍
朝代：清

细语道家常，生小不矜珠翠。他日郎家消受，愿青裙缟袂。画梁燕子已无家，那有五侯第。等到岁寒时候，折黄梅簪髻。
好事近·攠记仲夏情事
作者：龚自珍
朝代：清

名俊出天然，字近曹娥碑格。何以报他纨扇，馈一筐梅实。平江暮雨太酸生，江上黯行色。行过松陵古道，得断肠消息。
好事近·欠月初十日即事
作者：龚自珍
朝代：清

兰桨昨同游，今日下楼无力。嗔我凌晨来早，道不曾将息。欢容惨黛霎时并，此景最难得。别有神方持赠，为清明寒食。
如梦令
作者：龚自珍
朝代：清

本是花宫么凤。降作人间情种。不愿住人间，分付药炉烟送。谁共。谁共。三十六天秋梦。
如梦令
作者：龚自珍
朝代：清

紫点红愁无绪。日暮春归甚处。春更不回头，撇下一天浓絮。春住。春住。黦了人家庭宇。
如梦令·紫黯红愁无绪
作者：龚自珍
朝代：清

紫黯红愁无绪，日暮春归甚处？春更不回头，撇下一天浓絮。春住！春住！黦了人家庭宇。
婆罗门谣
作者：龚自珍
朝代：清
体裁：古风

婆罗门，来西胡。勇不如宗喀巴，智不如耶苏。绣衣花帽，白若鹄凫。娶妻幸得阴山种，玉颜大脚其仙乎。女儿十五卖金线，归来洗手礼曼殊。礼曼殊，膜额角。天见膜额角，地见断牛肉。地不涌谄药叉，天不降佞罗刹。曼殊大慈悲、大吉祥，千年大富万年乐。
定风波
作者：龚自珍
朝代：清

燕子矶头擪笛吹。平明沈玉大王祠。无数峨眉深院里。晏起。晓霜江上阿谁知。山诡湖奔千万变。当面。身轻要唤鲤鱼骑。蓦地江妃催我去。飞渡。樽前说与定何时。
定风波·镨月十二日即事
作者：龚自珍
朝代：清
体裁：词

十里榴花一色裙。三吴争赛楚灵均。吴舞传芭如楚舞。儿女。中流箫管正纷纷。别有高楼人一个。独坐。背灯偷学制回文。许我幽寻凉月下。闲话。去年今日未逢君。
定风波二首
作者：龚自珍
朝代：清

拟聘云英药杵回。思量一日万徘徊。毕竟尘中容不得。难说。风前挥泪谢鸾媒。自古畸人多性癖。奇逸。云中仙鹤怎笼来。须信银屏金屋里。一例。琪花不称槛前栽。除是无愁与莫愁。一身孤注掷温柔。倘若有城还有国。愁绝。不能雄武不风流。多谢尘言千百句。难据。羽陵词笔自今收。晚岁披猖终未肯。割忍。他生缥缈此生休。
定风波二首·其一
作者：龚自珍
朝代：清

拟聘云英药杵回。思量一日万徘徊。毕竟尘中容不得。难说。风前挥泪谢鸾媒。自古畸人多性癖。奇逸。云中仙鹤怎笼来。须信银屏金屋里。一例。琪花不称槛前栽。
定风波二首·其二
作者：龚自珍
朝代：清

除是无愁与莫愁。一身孤注掷温柔。倘若有城还有国。愁绝。不能雄武不风流。多谢尘言千百句。难据。羽陵词笔自今收。晚岁披猖终未肯。割忍。他生缥缈此生休。
定风波二首同年生吴侍御疏请唐陆宣公从祀瞽宗得俞旨行侍御属同朝为诗以张其事内阁中书龚自珍献侑神之乐歌·其一
作者：龚自珍
朝代：清
体裁：四言诗

𢊆在圣清，君师天下。提命有位，暨于耄士，以古为矩。孰为臣鉴，孰师表汝。甄综祭法，于孔之庑。
客春，住京师之丞相胡衕，有丞相胡衕春梦诗二十绝句。春又深矣，因烧此作，而奠以一绝句
作者：龚自珍
朝代：清

春梦撩天笔一枝，梦中伤骨醒难支。今年烧梦先烧笔，检点青天白昼诗。
寄古北口提督杨将军
作者：龚自珍
朝代：清
体裁：五言律诗

绝塞今无事，中原况有人。升平閒将略，明哲保孤身。莫以同朝忌，惭非贵戚伦。九重方破格，肺腑待奇臣。
寒夜读归佩珊夫人赠诗，有“删除荩箧闲诗料，湔洗春衫旧泪痕”之语，怃然和之
作者：龚自珍
朝代：清

风情减后闭闲门，襟尚馀香袖尚温。魔女不知侵戒体，天花容易陨灵根。蘼芜径老春无缝，薏苡谗成泪有痕。多谢诗仙频问讯，中年百事畏重论。
寒月吟
作者：龚自珍
朝代：清

夜起数山川，浩浩共月色。不知何山青，不知何川白。幽幽东南隅，似有偕隐宅。下南一以望，终恋杭州路。城里虽无家，城外却有墓。相期买一丘，毋远故乡故。而我屏见闻，而汝养幽素。舟行百里间，须见墓门树。南向发此言，恍欲双飞去。双飞去未能，月浸衣裳湿。秋焉静念之，劳生几时歇。劳者本庸流，事事乏定识。朴愚伤于家，放诞忌于国。皇天误矜宠，付汝忧患物。再拜何敢当，藉以战道力。何期闺闱中，亦荷天眷别。多难淬心光，黾勉共一室。忧患吾故物，明月吾故人。可隐不偕隐，有如月一轮。心迹如此清，容光如此新。我读先秦书，莱子有逸妻。闺房以逸传，此名蹈者希。勿慕厥名高，我知厥心悲。定多不传事，子孙无由知。岂但无由知，知之反涟洏。羞登中垒传，耻勒度尚碑。一逸虑患难，所全浩无涯。一逸谢万古，冥冥不可追。示君读书法，君慧肯三思。我生受之天，哀乐恒过人。我有平生交，外氏之懿亲。自我慈母死，谁馈此翁贫。江关邈消息，生死知无因。八十罹饥寒，虽生犹僇民。作梦来哑哑，心肝何清真。翁自须发白，我如髫丱淳。梦中既觞之，而复留遮之。挽须搔爬之，磨墨揄揶之。呼镫而烛之，论文而哗之。阿母在旁坐，连连呼叔耶。今朝无风雪，我泪浩如雪。莫怪泪如雪，人生思幼日。侵晓邻僧来，馈我佛前粥。其香何清严，腊供今年足。我因思杭州，不仅有三竺。东城八九寺，寺寺皆修竹。何年舍家去，慧业改所托。掘笋慈风园，参茶东父屋。钟鱼四围静，扫地洁如沐。白昼为之长，倦骸为之肃。供黄梅一枝，朝朝写《圆觉》。
寒月吟·其一
作者：龚自珍
朝代：清

夜起数山川，浩浩共月色。不知何山青，不知何川白。幽幽东南隅，似有偕隐宅。下南一以望，终恋杭州路。城里虽无家，城外却有墓。相期买一丘，毋远故乡故。而我屏见闻，而汝养幽素。舟行百里间，须见墓门树。南向发此言，恍欲双飞去。
寒月吟·其一
作者：龚自珍
朝代：清
体裁：古风

夜起数山川，浩浩共月色。不知何山青，不知何川白。幽幽东南隅，似有偕隐宅。东南一以望，终恋杭州路。城里虽无家，城外却有墓。相期买一邱，毋远故乡故。而我屏见闻，而汝养幽素。舟行百里间，须见墓门树。南向发此言，恍欲双飞去。
寒月吟·其三
作者：龚自珍
朝代：清

我生受之天，哀乐恒过人。我有平生交，外氏之懿亲。自我慈母死，谁馈此翁贫。江关邈消息，生死知无因。八十罹饥寒，虽生犹僇民。作梦来哑哑，心肝何清真。翁自须发白，我如髫丱淳。梦中既觞之，而复留遮之。挽须搔爬之，磨墨揄揶之。呼镫而烛之，论文而哗之。阿母在旁坐，连连呼叔耶。今朝无风雪，我泪浩如雪。莫怪泪如雪，人生思幼日。
寒月吟·其三
作者：龚自珍
朝代：清
体裁：古风

我读先秦书，莱子有逸妻。闺房以逸传，此名蹈者希。勿慕厥名高，我知厥心悲。定多不传事，子孙无由知。岂但无由知，知之反涟洏。羞登中垒传，耻勒度尚碑。一逸处患难，所全浩无涯。一逸谢万古，冥冥不可追。示君读书法，君慧肯三思。
寒月吟·其二
作者：龚自珍
朝代：清
体裁：古风

双飞去未能，月浸衣裳湿。愀焉静念之，劳生几时歇。劳者本庸流，事事乏定识。朴愚伤于家，放诞忌于国。皇天误矜宠，付汝忧患物。再拜何敢当，藉以战道力。何期闺闱中，亦荷天眷别。多难淬心光，黾勉共一室。忧患吾故物，明月吾故人。可隐不偕隐，有如月一轮。心迹如此清，容光如此新。
寒月吟·其二
作者：龚自珍
朝代：清

双飞去未能，月浸衣裳湿。秋焉静念之，劳生几时歇。劳者本庸流，事事乏定识。朴愚伤于家，放诞忌于国。皇天误矜宠，付汝忧患物。再拜何敢当，藉以战道力。何期闺闱中，亦荷天眷别。多难淬心光，黾勉共一室。忧患吾故物，明月吾故人。可隐不偕隐，有如月一轮。心迹如此清，容光如此新。我读先秦书，莱子有逸妻。闺房以逸传，此名蹈者希。勿慕厥名高，我知厥心悲。定多不传事，子孙无由知。岂但无由知，知之反涟洏。羞登中垒传，耻勒度尚碑。一逸虑患难，所全浩无涯。一逸谢万古，冥冥不可追。示君读书法，君慧肯三思。
寒月吟·其五
作者：龚自珍
朝代：清
体裁：古风

侵晓邻僧来，馈我佛前粥。其香何清严，腊供今年足。我因思杭州，不仅有三竺。东城八九寺，寺寺皆修竹。何年舍家去，慧业改所托。掘笋慈风园，参茶东父屋。钟鱼四围静，扫地洁如沐。白昼为之长，倦骸为之肃。供黄梅一枝，朝朝写圆觉。
寒月吟·其四
作者：龚自珍
朝代：清

侵晓邻僧来，馈我佛前粥。其香何清严，腊供今年足。我因思杭州，不仅有三竺。东城八九寺，寺寺皆修竹。何年舍家去，慧业改所托。掘笋慈风园，参茶东父屋。钟鱼四围静，扫地洁如沐。白昼为之长，倦骸为之肃。供黄梅一枝，朝朝写《圆觉》。
寒月吟·其四
作者：龚自珍
朝代：清
体裁：古风

我生受之天，哀乐恒过人。我有平生交，外氏之懿亲。自我慈母死，谁馈此翁贫。江关断消息，生死知无因。八十罹饥寒，虽生犹僇民。昨梦来哑哑，心肝何清真。翁自须发白，我如髫丱淳。梦中既觞之，而复留遮己。挽须搔爬之，磨墨揄揶之。呼灯而烛之，论文而哗已。阿母在旁坐，连连呼叔耶。今朝无风雪，我泪浩如雪。莫怪泪如雪，人生思幼日。
寥落
作者：龚自珍
朝代：清
体裁：七言绝句

寥落吾徒可奈何，青山青史两蹉跎。乾隆朝士不相识，无故飞扬入梦多。
小游仙词十五首·其一
作者：龚自珍
朝代：清
体裁：七言绝句

历劫丹砂道未成，天风鸾鹤怨三生。是谁指与游仙路，抄过蓬莱隔岸行。
小游仙词十五首·其七
作者：龚自珍
朝代：清
体裁：七言绝句

丹房不是漫相容，百劫修成忍辱功。几辈凡胎无觅处，仙姨初豢可怜虫。
小游仙词十五首·其三
作者：龚自珍
朝代：清
体裁：七言绝句

玉女窗中梳洗成，隔纱偷眼大分明。侍儿不敢频频报，露下瑶阶湿姓名。
小游仙词十五首·其九
作者：龚自珍
朝代：清
体裁：七言绝句

不见兰旌与桂旄，九歌吹入凤皇箫。云中挥手谁相送，依约湘君旧姓姚。
小游仙词十五首·其二
作者：龚自珍
朝代：清
体裁：七言绝句

九关虎豹不讥诃，香案偏头院落多。赖是小时清梦到，红墙西去即银河。
小游仙词十五首·其五
作者：龚自珍
朝代：清
体裁：七言绝句

寒暄上界本来希，不怨仙官识面迟。侥倖梁清一私语，回头还恐岁星疑。
小游仙词十五首·其八
作者：龚自珍
朝代：清
体裁：七言绝句

露重风多不敢停，五铢衫子出云屏。朝真袖屦都依例，弟一难笺璎珞经。
小游仙词十五首·其六
作者：龚自珍
朝代：清
体裁：七言绝句

雅谜飞来半夜风，鳌山徒侣沸春空。顽仙一觉浑瞒过，不在鱼龙㬅羡中。
小游仙词十五首·其十
作者：龚自珍
朝代：清
体裁：七言绝句

仙家鸡犬近来肥，不向淮王旧宅飞。却踞金状作人语，背人高坐著天衣。
小游仙词十五首·其十一
作者：龚自珍
朝代：清
体裁：七言绝句

谛观真诰久徘徊，仙楮同功一茧裁。姊妹劝书尘世字，莫瞋仓颉不仙才。
小游仙词十五首·其十三
作者：龚自珍
朝代：清
体裁：七言绝句

金屋能容十种仙，春娇簇簇互疑年。我来敢恨初桄窄，曾有人居大梵天。
小游仙词十五首·其十二
作者：龚自珍
朝代：清
体裁：七言绝句

秘籍何人领九流，一编鸿宝枕中抽。神光照见黄金字，笑到仙人太乙舟。
小游仙词十五首·其十五
作者：龚自珍
朝代：清
体裁：七言绝句

众女蛾眉自尹邢，风寰露鬓觉伶俜。扪心半夜清无寐，愧负银河织女星。
小游仙词十五首·其十四
作者：龚自珍
朝代：清
体裁：七言绝句

吐火吞刀诀果真，云中不见幻师身。上方倘有东黄祝，先乞灵符刷雹神。
小游仙词十五首·其四
作者：龚自珍
朝代：清
体裁：七言绝句

珠帘揭处佩环摇，亲荷天人语碧霄。别有上清诸女伴，隔窗了了见文箫。
小重山
作者：龚自珍
朝代：清

碧玉寒门产丽华。误随红叶去，到天涯。明珠一斛坐陪茶。容我见，容我饭胡麻。倦返七香车。重寻吴苑柳，石湖花。今年愁到莫愁家。黄金少，典去玉丫叉。
己亥杂诗
作者：龚自珍
朝代：清

琼林何不积缗泉？物自低昂人自便。
我与徐公筹到此，朱提山竭亦无权！
己亥杂诗·其一
作者：龚自珍
朝代：清

著书何似观心贤，不奈卮言夜涌泉。百卷书成南渡后，先生续集再编年。
己亥杂诗·其一一一
作者：龚自珍
朝代：清

家公旧治我曾游，只晓梅村与凤洲。收拾遗文浩无涘，东南一部小阳秋。
己亥杂诗·其一一六
作者：龚自珍
朝代：清

中年才子耽丝竹，俭岁高人厌薜萝。两种情怀皆可谅，阳秋贬笔未宜多。
己亥杂诗·其一七五
作者：龚自珍
朝代：清

琼林何不积缗钱，物自低昂人自便。我与徐公筹到此，朱提山竭亦无权。
己亥杂诗·其一五一
作者：龚自珍
朝代：清

小别湖山劫外天，生还如證第三禅。台宗晤后无来去，人道苍茫十四年。
己亥杂诗·其一五三
作者：龚自珍
朝代：清

亲朋岁月个萧闲，情话缠绵礼数删。喜尽东华尘土否？一秋十日九湖山。
己亥杂诗·其一五二
作者：龚自珍
朝代：清

浙东虽秀太轻孱，北地雄奇或犷顽。踏遍中华窥两界，无双毕竟是家山。
己亥杂诗·其一四八
作者：龚自珍
朝代：清

一脉灵长四叶貂，谈经门祚郁岧峣。儒林几见传苗裔？此伏高邮冠本朝。
己亥杂诗·其一百
作者：龚自珍
朝代：清
体裁：七言绝句

坐我三熏三沐之，悬崖撒手别卿时。不留后约将人误，笑指河阳镜里丝。
己亥杂诗·其一百七
作者：龚自珍
朝代：清
体裁：七言绝句

少年揽辔澄清意，倦矣应怜缩手时。今日不挥闲涕泪，渡江只怨别蛾眉。
己亥杂诗·其一百七十七
作者：龚自珍
朝代：清
体裁：七言绝句

藏书藏帖两高人，目录流传四十年。师友凋徂心力倦，羽陵一记亦荆榛。
己亥杂诗·其一百七十三
作者：龚自珍
朝代：清
体裁：七言绝句

碧涧重来荐一毛，杉楠喜比往时高。故人地下仍相护，驱逐狐狸赖尔曹。
己亥杂诗·其一百七十二
作者：龚自珍
朝代：清
体裁：七言绝句

昼梦亚驼告有意，明年三月猰貐死。大神羹枭殄枭子，焚香敬告少昊氏。
己亥杂诗·其一百七十五
作者：龚自珍
朝代：清
体裁：七言绝句

琼林何不积缗泉，物自低昂人自便。我与徐公筹到此，朱提山竭亦无权。
己亥杂诗·其一百七十八
作者：龚自珍
朝代：清
体裁：七言绝句

儿谈梵夹婢谈兵，消息都防父老惊。赖是摇鞭吟好句，流传乡里只诗名。
己亥杂诗·其一百七十四
作者：龚自珍
朝代：清
体裁：七言绝句

志乘英灵琐屑求，岂其落笔定阳秋？百年子姓殷勤意，忍说挑灯为应酬。
己亥杂诗·其一百三
作者：龚自珍
朝代：清
体裁：七言绝句

梨园爨本募谁修，亦是风花一代愁。我替尊前深惋惜，文人珠玉女儿喉。
己亥杂诗·其一百三十
作者：龚自珍
朝代：清
体裁：七言绝句

陶潜酷似卧龙豪，万古浔阳松菊高。莫信诗人竟平淡，二分梁甫一分骚。
己亥杂诗·其一百三十九
作者：龚自珍
朝代：清
体裁：七言绝句

玉立长身宋广文，长州重到忽思君。遥怜屈贾英灵地，朴学奇才张一军。
己亥杂诗·其一百三十二
作者：龚自珍
朝代：清
体裁：七言绝句

江左晨星一炬存，鱼龙光怪百千吞。迢迢望气中原夜，又有湛卢剑倚门。
己亥杂诗·其一百三十五
作者：龚自珍
朝代：清
体裁：七言绝句

偶赋凌云偶倦飞，偶然闲慕遂初衣。偶逢锦瑟佳人问，便说寻春为汝归。
己亥杂诗·其一百三十六
作者：龚自珍
朝代：清
体裁：七言绝句

万卷书生飒爽来，梦中喜极故人回。湖山旷劫三吴地，何日重生此霸才？
己亥杂诗·其一百九
作者：龚自珍
朝代：清
体裁：七言绝句

四海流传百轴刊，皤皤国老尚神完。谈经忘却三公贵，只作先秦伏胜看。
己亥杂诗·其一百九十一
作者：龚自珍
朝代：清
体裁：七言绝句

蟠夔小印镂珊瑚，小字高华出汉书。原是狂生漫题赠，六朝碑例合镌无？
己亥杂诗·其一百九十九
作者：龚自珍
朝代：清
体裁：七言绝句

野东修竹欲连天，苦费西邻买笋钱。此是商鞅垦土令，不同凿空误开边。
己亥杂诗·其一百九十五
作者：龚自珍
朝代：清
体裁：七言绝句

天将何福予蛾眉，生死湖山全盛时。冰雪无痕灵气杳，女仙不赋降坛诗。
己亥杂诗·其一百九十八
作者：龚自珍
朝代：清
体裁：七言绝句

草创江东署羽陵，异书奇石小崚嶒。十年松竹谁留守？南渡飞扬是中兴。
己亥杂诗·其一百九十四
作者：龚自珍
朝代：清
体裁：七言绝句

女儿魂魄完复完，湖山秀气还复还。炉香瓶卉残复残，他生重见艰复艰。
己亥杂诗·其一百二
作者：龚自珍
朝代：清
体裁：七言绝句

网罗文献吾倦矣，选色谈空习性存。江淮狂生知我者，绿笺百字铭其言。
己亥杂诗·其一百二十一
作者：龚自珍
朝代：清
体裁：七言绝句

荒青无缝种交加，月费牛溲定几车？只是场师消遣法，不求秋实不看花。
己亥杂诗·其一百二十七
作者：龚自珍
朝代：清
体裁：七言绝句

汉代神仙玉作堂，六朝文苑李男香。过江子弟倾风采，放学归来祀卫郎。
己亥杂诗·其一百二十三
作者：龚自珍
朝代：清
体裁：七言绝句

不论盐铁不筹河，独倚东南涕泪多。国赋三升民一斗，屠牛那不胜栽禾？
己亥杂诗·其一百二十九
作者：龚自珍
朝代：清
体裁：七言绝句

陶潜诗喜说荆轲，想见停云发浩歌。吟到恩雠心事涌，江湖侠骨恐无多。
己亥杂诗·其一百二十二
作者：龚自珍
朝代：清
体裁：七言绝句

六朝古黛梦中横，无福秦淮放棹行。想见钟山两才子，词锋落月互纵横。
己亥杂诗·其一百二十八
作者：龚自珍
朝代：清
体裁：七言绝句

黄河女直徙南东，我道神功胜禹功。安用迂儒谈故道，犁然天地划民风。
己亥杂诗·其一百二十六
作者：龚自珍
朝代：清
体裁：七言绝句

不容儿辈妄谈兵，镇物何妨一矫情。别有狂言谢时望，东山妓即是苍生。
己亥杂诗·其一百二十四
作者：龚自珍
朝代：清
体裁：七言绝句

残客津梁握手欷，多君郑重问乌衣。故家自怨风流歇，肯骂无情燕子飞。
己亥杂诗·其一百五十
作者：龚自珍
朝代：清
体裁：七言绝句

里门风俗尚敦庞，年少争为齿德降。桑梓温恭名教始，天涯何处不家江？
己亥杂诗·其一百五十一
作者：龚自珍
朝代：清
体裁：七言绝句

小别湖山劫外天，生还如證第三禅。台宗悟后无来去，人道苍茫十四年。
己亥杂诗·其一百五十三
作者：龚自珍
朝代：清
体裁：七言绝句

亲朋岁月各萧闲，情话缠绵礼数删。洗尽东华尘土否？一秋十日九湖山。
己亥杂诗·其一百五十九
作者：龚自珍
朝代：清
体裁：七言绝句

乡国论文集古欢，幽人三五薜萝看。从知阆苑桃花色，不及溪松耐岁寒。
己亥杂诗·其一百五十二
作者：龚自珍
朝代：清
体裁：七言绝句

浙东虽秀太轻孱，北地雄奇或犷顽。踏遍中华窥两戒，无双毕竟是家山。
己亥杂诗·其一百五十五
作者：龚自珍
朝代：清
体裁：七言绝句

除却虹生忆黄子，曝衣忽见黄罗衫。文章风谊细评度，岭南何减江之南？
己亥杂诗·其一百五十八
作者：龚自珍
朝代：清
体裁：七言绝句

灵鹫高华夜吐云，山凹指点旧家坟。千秋名教吾谁愧？愧读羲之誓墓文。
己亥杂诗·其一百五十六
作者：龚自珍
朝代：清
体裁：七言绝句

家住钱塘四百春，匪将门阀傲江滨。一州典故闲徵遍，撰杖观涛得几人？
己亥杂诗·其一百五十四
作者：龚自珍
朝代：清
体裁：七言绝句

高秋那得吴虹生，乘轺西子湖边行。一丘一壑我前导，重话东华送我情。
己亥杂诗·其一百八
作者：龚自珍
朝代：清
体裁：七言绝句

六月十五别甘泉，是夕丹徒风打船。风定月出半江白，江上女郎眠未眠？
己亥杂诗·其一百八十一
作者：龚自珍
朝代：清
体裁：七言绝句

惠逆同门复同薮，谋臧不臧视朋友。我兹怦然谋乃心，君已砉然脱诸口。
己亥杂诗·其一百八十七
作者：龚自珍
朝代：清
体裁：七言绝句

云英未嫁损华年，心绪曾凭阿母传。偿得三生幽怨否？许侬亲对玉棺眠。
己亥杂诗·其一百八十二
作者：龚自珍
朝代：清
体裁：七言绝句

秋风张翰计蹉跎，红豆年年掷逝波。误我归期知几许？蟾圆十一度无多。
己亥杂诗·其一百八十五
作者：龚自珍
朝代：清
体裁：七言绝句

娇小温柔播六亲，兰姨琼姊各沾巾。九泉肯受狂生誉？艺是针神貌洛神。
己亥杂诗·其一百八十四
作者：龚自珍
朝代：清
体裁：七言绝句

小楼青对凤凰山，山影低徊黛影间。今日当窗一奁镜，空王来證鬓丝班。
己亥杂诗·其一百六十一
作者：龚自珍
朝代：清
体裁：七言绝句

如何从假入空法，君亦莫问我莫答。若有自性互不成，互不成者谁佛刹？
己亥杂诗·其一百六十三
作者：龚自珍
朝代：清
体裁：七言绝句

与吾同祖砚北者，仁愿如兄壮岁亡。从此与谁谈古处？马婆巷外立斜阳。
己亥杂诗·其一百六十九
作者：龚自珍
朝代：清
体裁：七言绝句

劘之道义拯之难，赏我出处好我书。史公副墨问谁氏，屈指首寄虬髯吴。
己亥杂诗·其一百六十二
作者：龚自珍
朝代：清
体裁：七言绝句

振绮堂中万轴书，乾嘉九野有谁如？季方玉粹元方死，握手城东问蠹鱼。
己亥杂诗·其一百六十八
作者：龚自珍
朝代：清
体裁：七言绝句

闭门三日了何事，题图祝寿谀人诗。双文单笔记序偈，笔秃幸趁酒熟时。
己亥杂诗·其一百六十四
作者：龚自珍
朝代：清
体裁：七言绝句

醰醰诸老惬瞻依，父齿随行亦未稀。各有清名闻海内，春来各自典朝衣。
己亥杂诗·其一百十
作者：龚自珍
朝代：清
体裁：七言绝句

蜀冈一老抱哀弦，阅尽词场意惘然。绝似琵琶天宝后，江南重遇李龟年。
己亥杂诗·其一百十一
作者：龚自珍
朝代：清
体裁：七言绝句

家公旧治我曾游，只晓梅村与凤洲。收拾遗闻浩无涘，东南一部小阳秋。
己亥杂诗·其一百十七
作者：龚自珍
朝代：清
体裁：七言绝句

姬姜古妆不如市，赵女轻盈蹑锐屐。侯王宗庙求元妃，徽音岂在纤厥趾？
己亥杂诗·其一百十三
作者：龚自珍
朝代：清
体裁：七言绝句

公子有德宜置诸，有德公子毋忘诸。我方乞籴忽诵此，箴铭磊落肝脾虚。
己亥杂诗·其一百十九
作者：龚自珍
朝代：清
体裁：七言绝句

作赋曾闻纸贵夸，谁令此纸遍京华？不行官钞行私钞，名目何人饷史家？
己亥杂诗·其一百十二
作者：龚自珍
朝代：清
体裁：七言绝句

七里虹桥腐草腥，歌钟词赋两飘零。不随天市为消长，文字光芒聚德星。
己亥杂诗·其一百十八
作者：龚自珍
朝代：清
体裁：七言绝句

麟趾袅蹄式可寻，何须番舶献其琛？汉家平淮书难续，且仿齐梁铸饼金。
己亥杂诗·其一百十六
作者：龚自珍
朝代：清
体裁：七言绝句

中年才子耽丝竹，俭岁高人厌薜萝。两种情怀俱可谅，阳秋贬笔未宜多。
己亥杂诗·其一百十四
作者：龚自珍
朝代：清
体裁：七言绝句

诗人瓶水与谟觞，郁怒清深两擅场。如此高才胜高第，头衔追赠薄三唐。
己亥杂诗·其一百四
作者：龚自珍
朝代：清
体裁：七言绝句

河汾房杜有人疑，名位千秋处士卑。一事平生无齮龁，但开风气不为师。
己亥杂诗·其一百四十
作者：龚自珍
朝代：清
体裁：七言绝句

太湖七十溇为墟，三泖圆斜各有初。耻与蛟龙竞升斗，一编聊献郏侨书。
己亥杂诗·其一百四十一
作者：龚自珍
朝代：清
体裁：七言绝句

铁师讲经门径仄，铁诗念佛颇得力。似师毕竟胜狂禅，师今迟我莲花国。
己亥杂诗·其一百四十七
作者：龚自珍
朝代：清
体裁：七言绝句

道场馣馤雨花天，长水宗风在目前。一任拣机参活句，莫将文字换狂禅。
己亥杂诗·其一百四十三
作者：龚自珍
朝代：清
体裁：七言绝句

温良阿者泪涟涟，能说吾家六十年。见面恍疑悲母在，报恩祝汝后昆贤。
己亥杂诗·其一百四十九
作者：龚自珍
朝代：清
体裁：七言绝句

只将愧汗湿莱衣，悔极堂堂岁月违。世事沧桑心事定，此生一跌莫全非。
己亥杂诗·其一百四十八
作者：龚自珍
朝代：清
体裁：七言绝句

一脉灵长四叶貂，谈经门祚郁岧峣。儒林几见传苗裔？此福高邮冠本朝。
己亥杂诗·其一百四十六
作者：龚自珍
朝代：清
体裁：七言绝句

有明像法披猖后，荷担如来两尊宿。龙树马鸣齐现身，我闻大地狮子吼。
己亥杂诗·其七十
作者：龚自珍
朝代：清

麟经断烂炎刘始，幸有兰台聚秘文。解道何休逊班固，眼前同志只朱云。
己亥杂诗·其七十一
作者：龚自珍
朝代：清

剔彼高山大川字，薄我玉箧金扃中。从此九州不光怪，羽陵夜色春熊熊。
己亥杂诗·其七十二
作者：龚自珍
朝代：清

少年薄录睨千秋，过目云烟浩不收。一任汤汤沦泗水，九金万祀属成周。
己亥杂诗·其七十五
作者：龚自珍
朝代：清
体裁：七言绝句

不能古雅不幽灵，气体难跻作者庭。悔杀流传遗下女，自障纨扇过旗亭。
己亥杂诗·其七十八
作者：龚自珍
朝代：清
体裁：七言绝句

狂禅辟尽礼天台，掉臂琉璃屏上回。不是瓶笙花影夕，鸠摩枉译此经来。
己亥杂诗·其七十八
作者：龚自珍
朝代：清

狂禅辟尽礼天台，棹臂琉璃屏上回。不是瓶笙花影夕，鸠摩枉译此经来。
己亥杂诗·其七十四
作者：龚自珍
朝代：清

登乙科则亡姓氏，官七品则亡姓氏。夜奠三十九布衣，秋灯忽吐苍虹气。
己亥杂诗·其三〇〇
作者：龚自珍
朝代：清

房山一角露崚嶒，十二连桥夜有冰。渐进城南天五尺，回灯不敢梦觚棱。
己亥杂诗·其三〇七
作者：龚自珍
朝代：清

从此青山共露车，断无只梦堕天涯。黄梅淡冶山矾靓，犹及双清好到家。
己亥杂诗·其三〇二
作者：龚自珍
朝代：清

虽然大器晚年成，卓荦全凭弱冠争。多识前言蓄其德，莫抛心力贸才名。
己亥杂诗·其三〇四
作者：龚自珍
朝代：清

图籍移徙肺腑家，而翁本学段金沙。丹黄字字皆珍重，为裹青毡载一车。
己亥杂诗·其三一四
作者：龚自珍
朝代：清

丹宝琼花海岸旁，羽陵山似峚之阳。一家可惜仍烟火，未问仙人辟谷方。
己亥杂诗·其三十一
作者：龚自珍
朝代：清

本朝闽学自有派，文字醰醰多古情。新识晋江陈户部，谈经颇似李文贞。
己亥杂诗·其三十七
作者：龚自珍
朝代：清
体裁：七言绝句

三十年华四牡騑，每谈宦辙壮怀飞。樽前第一倾心听，兕甲楼船海外归。
己亥杂诗·其三十二
作者：龚自珍
朝代：清

何郎才调本孪生，不据文家为弟兄。嗜好毕同星命异，大郎尤贵二郎清。
己亥杂诗·其三十五
作者：龚自珍
朝代：清

丱角春明入塾年，丈人摩我道崭然。恍从魏晋纷纭后，为溯黄农浩渺前。
己亥杂诗·其三十六
作者：龚自珍
朝代：清

多君媕雅数论心，文字缘同骨肉深。别有樽前挥涕语，英雄迟暮感黄金。
己亥杂诗·其三十四
作者：龚自珍
朝代：清

猛龙当年入海初，婆娑曾否有仓祛？祇今旷劫重生后，尚识人间七体书。
己亥杂诗·其三百
作者：龚自珍
朝代：清
体裁：七言绝句

房山一角露崚嶒，十二连桥夜有冰。渐进城南天尺五，回灯不敢梦觚棱。
己亥杂诗·其三百七
作者：龚自珍
朝代：清
体裁：七言绝句

从此青山共鹿车，断无只梦堕天涯。黄梅淡冶山矾靓，犹及双清好到家。
己亥杂诗·其三百二
作者：龚自珍
朝代：清
体裁：七言绝句

虽然大器晚年成，卓荦全凭弱冠争。多识前言畜其德，莫抛心力贸才名。
己亥杂诗·其三百五
作者：龚自珍
朝代：清
体裁：七言绝句

欲从太史窥春秋，勿向有字句处求。抱微言者太史氏，大义显显则予休。
己亥杂诗·其三百八
作者：龚自珍
朝代：清
体裁：七言绝句

六义亲闻鲤对时，及身删定答亲慈。刬除风雪关山句，归到高堂好背诗。
己亥杂诗·其三百六
作者：龚自珍
朝代：清
体裁：七言绝句

家园黄熟半林柑，抛向筠笼载两三。风雪盈裾好持赠，预教诗婢识江南。
己亥杂诗·其三百十一
作者：龚自珍
朝代：清
体裁：七言绝句

画禅有女定清真，合配琳琅万轴身。百里畿南风雪路，我来著手竟成春。
己亥杂诗·其三百十三
作者：龚自珍
朝代：清
体裁：七言绝句

惠山秀气迎客舟，七十里外心先投。惠山妆成要妆镜，惠泉那许东北流？
己亥杂诗·其三百十四
作者：龚自珍
朝代：清
体裁：七言绝句

丹实琼花海岸旁，羽陵山似峚之阳。一家可惜仍烟火，未问仙人辟谷方。
己亥杂诗·其三百四
作者：龚自珍
朝代：清
体裁：七言绝句

图籍移从肺腑家，而翁本学段金沙。丹黄字字皆珍重，为裹青毡载一车。
己亥杂诗·其九
作者：龚自珍
朝代：清

翠微山在柘潭侧，此山有情惨难别。薜荔风号义士魂，燕支土蚀佳人骨。
己亥杂诗·其九十一
作者：龚自珍
朝代：清

北俊南孊气不同，少能炙毂老能聪。可知销尽劳生骨，即在方言两卷中。
己亥杂诗·其九十七
作者：龚自珍
朝代：清
体裁：七言绝句

天花拂袂著难销，始愧声闻力未超。青史他年烦点染，定公四纪遇灵箫。
己亥杂诗·其九十三
作者：龚自珍
朝代：清

金銮并砚走龙蛇，无分同探阆苑花。十一年来春梦冷，南游且吃玉川茶。
己亥杂诗·其九十五
作者：龚自珍
朝代：清
体裁：七言绝句

大宙东南久寂寥，甄陀罗出一枝箫。箫声容与渡淮去，淮上魂须七日招。
己亥杂诗·其九十八
作者：龚自珍
朝代：清
体裁：七言绝句

一言恩重降云霄，尘劫成尘感不销。未免初禅怯花影，梦回持偈谢灵箫。
己亥杂诗·其九十八
作者：龚自珍
朝代：清

一言恩重降云霄，魔劫成尘感不销。未免初禅怯花影，梦回持偈谢灵箫。
己亥杂诗·其九十六
作者：龚自珍
朝代：清

少年击剑更吹箫，剑气箫心一例消。谁分苍凉归棹后，万千哀乐聚今朝。
己亥杂诗·其九十四
作者：龚自珍
朝代：清

黄金脱手赠椎埋，屠狗无悰百计乖。侥幸故人仍满眼，猖狂乞食过江淮。
己亥杂诗·其二七二
作者：龚自珍
朝代：清

未济终焉心缥缈，百事翻从缺陷好。吟道夕阳山外山，古今谁免馀情绕？
己亥杂诗·其二七六
作者：龚自珍
朝代：清

少年虽亦薄汤武，不薄秦皇与汉武。设想英雄垂暮日，温柔不住住何乡？
己亥杂诗·其二九九
作者：龚自珍
朝代：清

任丘马首有筝琶，偶落吟鞭便驻车。北望觚棱南望雁，七行狂草达京师。
己亥杂诗·其二二三
作者：龚自珍
朝代：清

似笑山人不到家，争将晚节尽情夸。三秋不陨芙蓉■，九月犹开窅窳花。
己亥杂诗·其二二九
作者：龚自珍
朝代：清

从今誓学六朝书，不肄山阴肄隐居。万古焦山一痕石，飞升有数此权舆。
己亥杂诗·其二五七
作者：龚自珍
朝代：清

难凭肉眼识天人，恐是优昙偶现身。故遣相逢当五浊，不然谁信上仙沦？
己亥杂诗·其二八九
作者：龚自珍
朝代：清

家有凌云百尺条，风烟陪护渐岧峣。生儿只识秦碑字，脆弱芝兰笑六朝。
己亥杂诗·其二八五
作者：龚自珍
朝代：清

嘉庆文风在目前，记同京兆鹿鸣筵。白头相见冬山路，谁惜荷衣两少年？
己亥杂诗·其二六三
作者：龚自珍
朝代：清

道蕴谈锋不落诠，耳根何福受清圆？自知语乏烟霞气，枉负才名三十年。
己亥杂诗·其二六九
作者：龚自珍
朝代：清

美人捭阖计频仍，我佩阴符亦可凭。绾就同心坚待辱，羽陵山下是西陵。
己亥杂诗·其二六二
作者：龚自珍
朝代：清

臣朔家原有细君，司香燕姞略知文。无须问我山中事，肯向花间领右君？
己亥杂诗·其二十
作者：龚自珍
朝代：清

消息闲凭曲艺看，考工文字太丛残。五都黍尺无人校，抢攘廛间一饱难。
己亥杂诗·其二十一
作者：龚自珍
朝代：清

满拟新桑遍冀州，重来不见绿云稠。书生挟策成何济？付与维南织女愁。
己亥杂诗·其二十七
作者：龚自珍
朝代：清

秀出天南笔一支，为官风骨称其诗。野棠花落城隅晚，各记春骢恋絷时。
己亥杂诗·其二十九
作者：龚自珍
朝代：清

觥觥益阳风骨奇，壮年自定千首诗。勇于自信故英绝，胜彼优孟俯仰为。
己亥杂诗·其二十二
作者：龚自珍
朝代：清

车中三观夕惕若，七岁灵文电熠若。忏摩重起耳提若，三普贯珠累累若。
己亥杂诗·其二十五
作者：龚自珍
朝代：清

椎埋三辅饱于鹰，薛下人家六万增。半与城门充校尉，谁将斜谷械阳陵？
己亥杂诗·其二十四
作者：龚自珍
朝代：清

谁肯栽培木一章，黄泥亭子白茅堂。新蒲新柳三年大，便与儿孙作屋梁。
己亥杂诗·其二四〇
作者：龚自珍
朝代：清

濯罢鲛绡镜槛凉，无端重试午时妆。新诗急记销魂事，分与胭脂一掬汤。
己亥杂诗·其二四三
作者：龚自珍
朝代：清

怕听花间惜别词，伪留片语定来期。秦邮驿近江潮远，是剔银灯诅我时。
己亥杂诗·其二四二
作者：龚自珍
朝代：清

谁肯甘心薄幸名，南舣北驾怨三生。劳人只有空王谅，那向如花辨得明？
己亥杂诗·其二百
作者：龚自珍
朝代：清
体裁：七言绝句

灵箫合贮此灵山，意思精微窈窕间。丘壑无双人地称，我无拙笔到眉弯。
己亥杂诗·其二百一
作者：龚自珍
朝代：清
体裁：七言绝句

此是春秋据乱作，升平太平视松竹。何以功成文致之？携箫飞上羽陵阁。
己亥杂诗·其二百七十
作者：龚自珍
朝代：清
体裁：七言绝句

身世闲商酒半醺，美人胸有北山文。平交百辈悠悠口，揖罢还期将相勋。
己亥杂诗·其二百七十一
作者：龚自珍
朝代：清
体裁：七言绝句

金釭花烬月如烟，空损秋闺一夜眠。报道妆成来送我，避卿先上木兰船。
己亥杂诗·其二百七十七
作者：龚自珍
朝代：清
体裁：七言绝句

客心今雨昵旧雨，江痕早潮收暮潮。新欢且问黄婆渡，影事休提白傅桥。
己亥杂诗·其二百七十三
作者：龚自珍
朝代：清
体裁：七言绝句

欲求缥缈反幽深，悔杀前番拂袖心。难学冥鸿不回首，长天飞过又遗音。
己亥杂诗·其二百七十九
作者：龚自珍
朝代：清
体裁：七言绝句

此身已作在山泉，涓滴无由补大川。急报东方两星使，灵山吐溜为粮船。
己亥杂诗·其二百七十二
作者：龚自珍
朝代：清
体裁：七言绝句

未济终焉心缥缈，百事翻从阙陷好。吟道夕阳山外山，古今谁免馀情绕？
己亥杂诗·其二百七十五
作者：龚自珍
朝代：清
体裁：七言绝句

绝业名山幸早成，更何方法遣今生？从兹礼佛烧香罢，整顿全神注定卿。
己亥杂诗·其二百七十六
作者：龚自珍
朝代：清
体裁：七言绝句

少年虽亦薄汤武，不薄秦皇与武皇。设想英雄垂暮日，温柔不住住何乡？
己亥杂诗·其二百七十四
作者：龚自珍
朝代：清
体裁：七言绝句

明知此浦定重过，其奈尊前百感何？亦是今生未曾有，满襟清泪渡黄河。
己亥杂诗·其二百三
作者：龚自珍
朝代：清
体裁：七言绝句

君家先茔邓尉侧，佳木生之杂绀碧。不看人间顷刻花，他年管领风云色。
己亥杂诗·其二百三十一
作者：龚自珍
朝代：清
体裁：七言绝句

九流触手绪纵横，极动当筵炳烛情。若使鲁戈真在手，斜阳只乞照书城。
己亥杂诗·其二百三十七
作者：龚自珍
朝代：清
体裁：七言绝句

杭州梅舌酸复甜，有笋名曰虎爪尖。芼以苏州小橄榄，可敌北方冬菘腌。
己亥杂诗·其二百三十三
作者：龚自珍
朝代：清
体裁：七言绝句

燕兰识字尚聪明，难遣当筵迟暮情。且莫空山听雨去，有人花底祝长生。
己亥杂诗·其二百三十九
作者：龚自珍
朝代：清
体裁：七言绝句

阿咸从我十日游，遇管城子于虎丘。有笔可橐不可投，簪笔致身公与侯。
己亥杂诗·其二百三十二
作者：龚自珍
朝代：清
体裁：七言绝句

诗谶吾生信有之，预怜夜雨闭门时。三更忽轸哀鸿思，九月无襦淮水湄。
己亥杂诗·其二百三十五
作者：龚自珍
朝代：清
体裁：七言绝句

美人信有错刀投，不负张衡咏四愁。爇罢心香屡回顾，古时明月照杭州。
己亥杂诗·其二百三十八
作者：龚自珍
朝代：清
体裁：七言绝句

拟策孤筇避冶游，上方一塔俯清秋。太湖夜照山灵影，顽福甘心让虎丘。
己亥杂诗·其二百三十六
作者：龚自珍
朝代：清
体裁：七言绝句

阻风无酒倍消魂，况是残秋岸柳髡。赖有阿咸情话好，一帆冷雨过娄门。
己亥杂诗·其二百三十四
作者：龚自珍
朝代：清
体裁：七言绝句

连宵灯火宴秋堂，绝色秋花各断肠。又被北山猿鹤笑，五更浓挂一帆霜。
己亥杂诗·其二百九十一
作者：龚自珍
朝代：清
体裁：七言绝句

诗格摹唐字有棱，梅花官阁夜锼冰。一门鼎盛亲风雅，不似苍茫杜少陵。
己亥杂诗·其二百九十七
作者：龚自珍
朝代：清
体裁：七言绝句

苍生气类古犹今，安用冥鸿物外吟。不是九州同急难，尼山谁识怃然心？
己亥杂诗·其二百九十三
作者：龚自珍
朝代：清
体裁：七言绝句

忽向东山感岁华，恍如庾岭对横斜。敢参黄面瞿昙句？此是森森阙里花。
己亥杂诗·其二百九十九
作者：龚自珍
朝代：清
体裁：七言绝句

任丘马首有筝琶，偶落吟鞭便驻车。北望觚棱南望雁，七行狂草达京华。
己亥杂诗·其二百九十二
作者：龚自珍
朝代：清
体裁：七言绝句

八龄梦到矍相国，今日五君来做主。我欲射侯陈礼容，可惜行装无白羽。
己亥杂诗·其二百九十五
作者：龚自珍
朝代：清
体裁：七言绝句

古人用兵重福将，小说家明因果状。不信古书愎用之，水厄淋漓黑貂丧。
己亥杂诗·其二百九十四
作者：龚自珍
朝代：清
体裁：七言绝句

前车辙浅后车缩，两车勒马让先跃。何况东阳绛灌年，贾生攘臂定礼乐。
己亥杂诗·其二百二
作者：龚自珍
朝代：清
体裁：七言绝句

料理空山颇费才，文心兼似画家来。矮茶密致高松独，记取先生亲手栽。
己亥杂诗·其二百二十
作者：龚自珍
朝代：清
体裁：诗

九州生气恃风雷，万马齐喑究可哀。我劝天公重抖擞，不拘一格降人才。
己亥杂诗·其二百二十
作者：龚自珍
朝代：清
体裁：七言绝句

皇初任土乃作贡，卅七亩山可材众。媪神笑予无贫法，丹徒陆生言可用。
己亥杂诗·其二百二十七
作者：龚自珍
朝代：清
体裁：七言绝句

剩水残山意度深，平生几緉屐难寻。栽花郑重看花约，此是刘郎迟暮心。
己亥杂诗·其二百二十三
作者：龚自珍
朝代：清
体裁：七言绝句

似笑山人不到家，争将晚节尽情誇。三秋不陨芙蓉■，九月犹开窅窳花。
己亥杂诗·其二百二十九
作者：龚自珍
朝代：清
体裁：七言绝句

从今誓学六朝书，不肄山阴肄隐居。万古焦山一痕石，飞升有术此权舆。
己亥杂诗·其二百二十二
作者：龚自珍
朝代：清
体裁：七言绝句

秋光媚客似春光，重九尊前草树香。可记前年宝藏寺，西山暮雨怨吴郎。
己亥杂诗·其二百二十五
作者：龚自珍
朝代：清
体裁：七言绝句

银烛秋堂独听心，隔帘谁报雨沉沉？明朝不许沿溪赏，已没溪桥一尺深。
己亥杂诗·其二百二十八
作者：龚自珍
朝代：清
体裁：七言绝句

复墅拓墅祈墅了，吾将北矣乃图南。无妻怕学林逋独，有子肯为王霸惭？
己亥杂诗·其二百二十六
作者：龚自珍
朝代：清
体裁：七言绝句

空观假观第一观，佛言世谛不可乱。人生宛有去来今，卧听檐花落秋半。
己亥杂诗·其二百五
作者：龚自珍
朝代：清
体裁：七言绝句

可惜南天无此花，丽情还比牡丹奢。难忘西掖归来早，赠与妆台满镜霞。
己亥杂诗·其二百五十一
作者：龚自珍
朝代：清
体裁：七言绝句

盘堆霜实擘庭榴，红似相思绿似愁。今夕灵飞何甲子？上清斋设记心头。
己亥杂诗·其二百五十七
作者：龚自珍
朝代：清
体裁：七言绝句

难凭肉眼识天人，恐是优昙示现身。故遣相逢当五浊，不然谁信上仙沦？
己亥杂诗·其二百五十三
作者：龚自珍
朝代：清
体裁：七言绝句

玉树坚牢不病身，耻为娇喘与轻颦。天花岂用铃幡护，活色生香五百春。
己亥杂诗·其二百五十二
作者：龚自珍
朝代：清
体裁：七言绝句

风云材略已消磨，甘隶妆台伺眼波。为恐刘郎英气尽，卷帘梳洗望黄河。
己亥杂诗·其二百五十八
作者：龚自珍
朝代：清
体裁：七言绝句

云英化水景光新，略似骖鸾缥缈身。一队画师齐敛手，只容心里贮秾春。
己亥杂诗·其二百五十四
作者：龚自珍
朝代：清
体裁：七言绝句

眉痕英绝语谡谡，指挥小婢带韬略。幸汝生逢清晏时，不然剑底桃花落。
己亥杂诗·其二百八
作者：龚自珍
朝代：清
体裁：七言绝句

女墙百雉乱红酣，遗爱真同召伯甘。记得花阴文宴屡，十年春梦寺门南。
己亥杂诗·其二百八十
作者：龚自珍
朝代：清
体裁：七言绝句

昭代恩光日月高，丞彝十器比球刀。吉金打本千行在，敬拓斯文冠所遭。
己亥杂诗·其二百八十三
作者：龚自珍
朝代：清
体裁：七言绝句

曩将奄宅證淹中，肃肃微言謦欬逢。肯拓同文门畔石，古心突过汉朝松。
己亥杂诗·其二百八十九
作者：龚自珍
朝代：清
体裁：七言绝句

家有凌云百尺条，风烟培护渐岧峣。生儿只识秦碑字，脆弱芝兰笑六朝。
己亥杂诗·其二百八十二
作者：龚自珍
朝代：清
体裁：七言绝句

少为贱士抱弗宣，壮为祠曹默益坚。议则不敢腰膝在，庑下一揖中夷然。
己亥杂诗·其二百八十五
作者：龚自珍
朝代：清
体裁：七言绝句

嘉庆文风在目前，记同京兆鹿鸣筵。白头相见山东路，谁惜荷衣两少年？
己亥杂诗·其二百八十八
作者：龚自珍
朝代：清
体裁：七言绝句

倘作家书寄哲兄，淮阴重话七年情。门前报有关山客，来听西斋夜雨声。
己亥杂诗·其二百八十四
作者：龚自珍
朝代：清
体裁：七言绝句

江左吟坛百辈狂，谁知阙里是词场？我从宅壁低徊听，丝竹千秋尚绕梁。
己亥杂诗·其二百六
作者：龚自珍
朝代：清
体裁：七言绝句

不是南天无此花，北肥南瘦二分差。愿移北地燕支社，来问南朝油壁车。
己亥杂诗·其二百六十三
作者：龚自珍
朝代：清
体裁：七言绝句

道韫谈锋不落诠，耳根何福受清圆？自知语乏烟霞气，枉负才名三十年。
己亥杂诗·其二百六十九
作者：龚自珍
朝代：清
体裁：七言绝句

美人捭阖计频仍，我佩阴符亦可凭。绾就同心坚俟汝，羽陵山下是西陵。
己亥杂诗·其二百六十二
作者：龚自珍
朝代：清
体裁：七言绝句

臣朔家原有细君，司香燕姞略知文。无须诇我山中事，可肯花间领右君？
己亥杂诗·其二百六十五
作者：龚自珍
朝代：清
体裁：七言绝句

美人才地太玲珑，我亦阴符满腹中。今日帘旌秋缥缈，长天飞去一征鸿。
己亥杂诗·其二百六十八
作者：龚自珍
朝代：清
体裁：七言绝句

万一天填恨海平，羽陵安稳贮云英。仙山楼阁寻常事，兜率甘迟十劫生。
己亥杂诗·其二百六十六
作者：龚自珍
朝代：清
体裁：七言绝句

青鸟衔来双鲤鱼，自缄红泪请回车。六朝文体闲徵遍，那有萧娘谢罪书？
己亥杂诗·其二百十
作者：龚自珍
朝代：清
体裁：七言绝句

缱绻依人慧有馀，长安俊物最推渠。故侯门第歌钟歇，犹办晨餐二寸鱼。
己亥杂诗·其二百十一
作者：龚自珍
朝代：清
体裁：七言绝句

万绿无人嘒一蝉，三层阁子俯秋烟。安排写集三千卷，料理看山五十年。
己亥杂诗·其二百十七
作者：龚自珍
朝代：清
体裁：七言绝句

回肠荡气感精灵，座客苍凉半酒醒。自别吴郎高咏减，珊瑚击碎有谁听？
己亥杂诗·其二百十三
作者：龚自珍
朝代：清
体裁：七言绝句

此阁宜供天人师，檀香三尺博士为。阮公施香孰施字？徐公字似萧梁碑。
己亥杂诗·其二百十二
作者：龚自珍
朝代：清
体裁：七言绝句

海西别墅吾息壤，羽陵三重拾级上。明年俯看千树梅，飘飖亦是天际想。
己亥杂诗·其二百十六
作者：龚自珍
朝代：清
体裁：七言绝句

瑰癖消沉结习虚，一篇典宝古文无。金灯出土苔花碧，又照徐陵读汉书。
己亥杂诗·其二百四
作者：龚自珍
朝代：清
体裁：七言绝句

可惜南天无此花，腰身略似海棠斜。难忘槐市街南宅，小疏群芳稿一车。
己亥杂诗·其二百四十
作者：龚自珍
朝代：清
体裁：七言绝句

濯罢鲛绡镜槛凉，无端重试午时妆。新诗急记消魂事，分与胭脂一掬汤。
己亥杂诗·其二百四十三
作者：龚自珍
朝代：清
体裁：七言绝句

怕听花间惜别辞，伪留片语订来期。秦邮驿近江潮远，是剔银灯诅我时。
己亥杂诗·其二百四十二
作者：龚自珍
朝代：清
体裁：七言绝句

谁肯甘心薄倖名，南舣北驾怨三生。劳人只有空王谅，那向如花辨得明？
己亥杂诗·其二百四十五
作者：龚自珍
朝代：清
体裁：七言绝句

豆蔻芳温启瓠犀，伤心前度语重提。牡丹绝色三春暖，岂是梅花处士妻？
己亥杂诗·其二百四十八
作者：龚自珍
朝代：清
体裁：七言绝句

小语精微沥耳圆，况聆珠玉泻如泉。一番心上温黁过，明镜明朝定少年。
己亥杂诗·其二百四十六
作者：龚自珍
朝代：清
体裁：七言绝句

对人才调若飞仙，词令聪华四座传。撑住南东金粉气，未须料理五湖船。
己亥杂诗·其五十
作者：龚自珍
朝代：清
体裁：七言绝句

千言只作卑之论，敢以虚怀测上公？若问汉朝诸配享，少牢乞袝孙叔通。
己亥杂诗·其五十
作者：龚自珍
朝代：清

千言只作卑之论，敢以虚怀测上公？若问汉朝诸配享，少牢乞附孙叔通。
己亥杂诗·其五十一
作者：龚自珍
朝代：清

客星烂烂照天潢，许署头衔著作郎。翠墨未乾仙字蚀，云烟半榻掖门旁。
己亥杂诗·其五十七
作者：龚自珍
朝代：清

姬周史统太销沈，况复炎刘古学瘖。崛起有人扶左氏，千秋功罪总刘歆。
己亥杂诗·其五十三
作者：龚自珍
朝代：清

半生中外小回翔，樗丑翻成恋太阳。挥手唐朝八司马，头衔老署退锋郎。
己亥杂诗·其五十九
作者：龚自珍
朝代：清
体裁：七言绝句

端门受命有云礽，一脉微言我敬承。宿草敢祧刘礼部，东南绝学在毗陵。
己亥杂诗·其五十九
作者：龚自珍
朝代：清

端门授命有云礽，一脉微言我敬承。宿草敢祧刘礼部，东海绝学在毗陵。
己亥杂诗·其五十二
作者：龚自珍
朝代：清

齿如编贝汉东方，不学咿嚘况对扬。屋瓦自惊天自笑，丹毫圆折露华瀼。
己亥杂诗·其五十五
作者：龚自珍
朝代：清

手校斜方百叶图，官书似此古今无。只今绝学真成绝，册府苍凉六幕孤。
己亥杂诗·其五十八
作者：龚自珍
朝代：清

张杜西京说外家，斯文吾述段金沙。导河积石归东海，一字源流奠万哗。
己亥杂诗·其五十六
作者：龚自珍
朝代：清

孔壁微茫坠绪穷，笙歌绛帐启宗风。至今守定东京本，两庑如何阙马融？
己亥杂诗·其五十四
作者：龚自珍
朝代：清
体裁：七言绝句

科以人重科益重，人以科传人可知。本朝七十九科矣，搜集科名意在斯。
己亥杂诗·其五十四
作者：龚自珍
朝代：清

科以人重科益重，人以科传人可知。本朝四十九科矣，搜集科名意在斯。
己亥杂诗·其八
作者：龚自珍
朝代：清

太行一脉走蝹蜿，莽莽畿西虎气蹲。送我摇鞭竟东去，此山不语看中原。
己亥杂诗·其八十
作者：龚自珍
朝代：清

夜思师友泪滂沱，光影犹存急网罗。言行较详官阀略，报恩如此疚心多。
己亥杂诗·其八十七
作者：龚自珍
朝代：清

故人横海拜将军，侧立南天未蒇勋。我有阴符三百字，蜡丸难寄惜雄文。
己亥杂诗·其八十三
作者：龚自珍
朝代：清

只筹一缆十夫多，细算千艘渡此河。我亦曾穈太仓粟，夜闻邪许泪滂沱！
己亥杂诗·其八十九
作者：龚自珍
朝代：清

学羿居然有羿风，千秋何可议逢蒙？绝怜羿道无消息，第一亲弯射羿功。
己亥杂诗·其八十九
作者：龚自珍
朝代：清
体裁：七言绝句

学羿居然有羿风，千秋何可议逢蒙？绝怜羿道无消息，第一亲弯射羿弓。
己亥杂诗·其八十二
作者：龚自珍
朝代：清

龙树灵根派别三，家家楖栗不能担。我书唤作三桠记，六祖天台共一龛。
己亥杂诗·其八十五
作者：龚自珍
朝代：清

津梁条约遍南东，谁遣藏春深坞逢？不枉人呼莲幕客，碧纱幮护阿芙蓉。
己亥杂诗·其八十八
作者：龚自珍
朝代：清

河干劳问又江干，恩怨他时邸报看。怪道乌台牙放早，几人怒马出长安。
己亥杂诗·其八十六
作者：龚自珍
朝代：清

鬼灯对对散秋萤，落魄参军泪眼荧。何不专城花县去？春眠寒食未曾醒。
己亥杂诗·其八十六
作者：龚自珍
朝代：清
体裁：七言绝句

鬼灯队队散秋萤，落魄参军泪眼荧。何不专城花县去？春眠寒食未曾醒。
己亥杂诗·其八十四
作者：龚自珍
朝代：清

白面儒冠已问津，生涯只羡五侯宾。萧萧黄叶空村畔，可有拥书闭户人？
己亥杂诗·其八十四
作者：龚自珍
朝代：清
体裁：七言绝句

白面儒冠已问津，生涯只羡五侯宾。萧萧黄叶空村畔，可有摊书闭户人？
己亥杂诗·其六十
作者：龚自珍
朝代：清

华年心力九分殚，泪渍蟫鱼死不乾。此事千秋无我席，毅然一炬为归安。
己亥杂诗·其六十一
作者：龚自珍
朝代：清

轩后孤虚纵莫寻，汉官戊己两言深。著书不为丹铅误，中有风雷老将心。
己亥杂诗·其六十三
作者：龚自珍
朝代：清

经有家法夙所重，诗无远诂独不用。我心即是四始心，泬寥再发姬公梦。
己亥杂诗·其六十八
作者：龚自珍
朝代：清

北游不至独石口，东游不至卢龙关。此记游耳非著作，马蹄蹀躞书生孱。
己亥杂诗·其十一
作者：龚自珍
朝代：清

祖父头衔旧颎光，祠曹我亦试为郎。君恩够向渔樵说，篆墓何须百字长。
己亥杂诗·其十七
作者：龚自珍
朝代：清

金门缥缈廿年身，悔向云中露一鳞。终古汉家狂执戟，谁疑臣朔是星辰？
己亥杂诗·其十二
作者：龚自珍
朝代：清

掌故罗胸是国恩，小胥脱腕万言存。他年金匮如收采，来叩空山夜雨门。
己亥杂诗·其十五
作者：龚自珍
朝代：清

许身何必定夔皋，简要清通已足豪。读到嬴刘伤骨事，误渠毕竟是锥刀。
己亥杂诗·其十四
作者：龚自珍
朝代：清

颓波难挽挽颓心，壮岁曾为九牧箴。钟簴苍凉行色晚，狂言重起廿年瘖。
己亥杂诗·其四十一
作者：龚自珍
朝代：清

子云识字似相如，记得前年隔巷居。忙杀奚童传拓本，一行翠墨一封书。
己亥杂诗·其四十七
作者：龚自珍
朝代：清

终贾华年气不平，官书许读兴纵横。荷衣便识西华路，至竟虫鱼了一生。
己亥杂诗·其四十三
作者：龚自珍
朝代：清

联步朝天笑语馨，佩声耳畔尚泠泠。遥知下界觇乾象，此夕银潢少客星。
己亥杂诗·其四十九
作者：龚自珍
朝代：清

东华飞辩少年时，伐鼓撞钟海内知。牍尾但书臣向校，头衔不称杀其词。
己亥杂诗·其四十二
作者：龚自珍
朝代：清

夹袋搜罗海内空，人才毕竟恃宗工。笥河寂寂覃溪死，此席今时定属公。
己亥杂诗·其四十八
作者：龚自珍
朝代：清
体裁：七言绝句

万事源头必正名，非同综核汉公卿。时流不沮狂生议，侧立东华伫佩声。
己亥杂诗·其四十六
作者：龚自珍
朝代：清

彤墀小立缀鹓鸾，金碧初阳当画看。一队佽飞争识我，健儿身手此文官。
己亥杂诗·其四十四
作者：龚自珍
朝代：清

霜毫掷罢倚天寒，任作淋漓淡墨看。何敢自矜医国手，药方只贩古时丹。
己亥杂诗柬王徵君并约其偕访归安姚先生·其一
作者：龚自珍
朝代：清
体裁：七言绝句

归安醰醰百怪宗，心夷貌惠难可双。徵君力定乃其亚，大吕合配黄钟撞。
己亥杂诗（三百十五首选四）
作者：龚自珍
朝代：清

其八
太行一脉走蝹蜿，莽莽畿西虎气蹲。
送我摇鞭竟东去，此山不语看中原。
其八十三
只筹一缆十夫多，细算千艘渡此河。
我亦曾穈太仓粟，夜闻邪许泪滂沱！
其八十七
故人横海拜将军，侧立南天未蕆勋。
我有阴符三百字，蜡丸难寄惜雄文。
其一百三十
陶潜酷似卧龙豪，万古浔阳松菊高；
莫信诗人竟平淡，二分梁甫一分骚。
己亥杂诗（三百十五首选四）
作者：龚自珍
朝代：清

其八太行一脉走蝹蜿，莽莽畿西虎气蹲。送我摇鞭竟东去，此山不语看中原。其八十三只筹一缆十夫多，细算千艘渡此河。我亦曾穈太仓粟，夜闻邪许泪滂沱！（五月十二日抵淮埔作）其八十七故人横海拜将军，侧立南天未蕆勋。我有阴符三百字，蜡丸难寄惜雄文。其一百三十陶潜酷似卧龙豪，万古浔阳松菊高；莫信诗人竟平淡，二分梁甫一分骚。
已亥杂诗
作者：龚自珍
朝代：清

少年击剑更吹箫，剑气箫心一例消。谁分苍凉归棹后，万千哀乐集今朝。
已亥杂诗105
作者：龚自珍
朝代：清
体裁：七言绝句

生还重喜酹金焦，江上骚魂亦可招。隔岸故人如未死，清樽读曲是明朝。
已亥杂诗106
作者：龚自珍
朝代：清
体裁：七言绝句

西来白浪打旌旗，万舶安危总未知。寄语瞿塘江上贾，收帆好趁顺风时。
已亥杂诗113
作者：龚自珍
朝代：清

公子有德宜置诸，有德公子毋忘诸。我方乞忽诵此，箴铭磊落肝脾虚。
已亥杂诗115
作者：龚自珍
朝代：清
体裁：七言绝句

荷衣说艺斗心兵，前辈须眉照座清。收拾遗闻归一派，百年终恃小门生。
已亥杂诗118
作者：龚自珍
朝代：清

麟趾褭蹄式可寻，何须番舶献其琛。汉家平淮书难续，且仿齐梁铸饼金。
已亥杂诗120
作者：龚自珍
朝代：清
体裁：七言绝句

促柱危弦太觉孤，琴边倦眼眄平芜。香兰自判前因误，生不当门也被除。
已亥杂诗122
作者：龚自珍
朝代：清

六朝古黛梦中衡，无福秦淮放棹行。想见钟山两才子，词锋落月互纵横。
已亥杂诗13
作者：龚自珍
朝代：清
体裁：七言绝句

出事公卿溯戊寅，云烟万态马蹄湮。当年筮仕还嫌晚，已哭同朝三百人。
已亥杂诗131
作者：龚自珍
朝代：清
体裁：七言绝句

陶潜磊落性情温，冥报因他一饭恩。颇觉少陵诗吻薄，但言朝叩富儿门。
已亥杂诗132
作者：龚自珍
朝代：清

将左晨星一炬存，鱼龙光怪百千吞。迢迢望气中原夜，又有湛卢剑倚门。
已亥杂诗134
作者：龚自珍
朝代：清
体裁：七言绝句

五十一人忽少三，我闻陨涕江之南。箧中都有旧墨迹，从此袭以玫瑰函。
已亥杂诗136
作者：龚自珍
朝代：清

万卷书生飒爽来，梦中喜极故人回。湖山旷劫三吴地，何日重生此霸才。
已亥杂诗138
作者：龚自珍
朝代：清
体裁：七言绝句

今日闲愁为洞庭，茶花凝想吐芳馨。山人生死无消息，梦断查湾一角青。
已亥杂诗139
作者：龚自珍
朝代：清

玉立长身宋广文，常州重到忽思君。遥怜屈贾英灵地，朴学奇才张一军。
已亥杂诗141
作者：龚自珍
朝代：清

铁师讲经门径仄，铁诗念佛颇得力。似师毕竟胜狂禅，师今遟我莲花国。
已亥杂诗143
作者：龚自珍
朝代：清

温良阿者泪涟涟，能说吾家六十年。见面恍疑悲母在，报恩祝乳后昆贤。
已亥杂诗144
作者：龚自珍
朝代：清
体裁：七言绝句

天教梼杌降家门，骨肉荆榛不可论。赖是本支调护力，若敖不馁怙深恩。
已亥杂诗147
作者：龚自珍
朝代：清

道场[香奄][香曷]雨花天，长水宗风在目前。一任揀机参活句，莫将文字换狂禅。
已亥杂诗152
作者：龚自珍
朝代：清

浙东虽秀太轻孱，北地雄奇或犷顽。踏遍中华窥两戎，无双毕竟是家山。
已亥杂诗154
作者：龚自珍
朝代：清

高秋那得吴虹生，成轺西子湖边行。一丘一壑我前导，重话东华送我情。
已亥杂诗155
作者：龚自珍
朝代：清

除却虹生忆黄子，曝衣忽见黄罗衫。文章风谊细评度，岭南何减江之南。
已亥杂诗156
作者：龚自珍
朝代：清

家住钱塘四百春，匪将门阀傲江滨。一州典故闲征遍，撰杖观涛得几人。
已亥杂诗157
作者：龚自珍
朝代：清
体裁：七言绝句

问我清游何日最，木樨风外等秋潮。忽有故人心上过，乃是虹生与子潇。
已亥杂诗158
作者：龚自珍
朝代：清

灵鹫高华夜吐云，山凹指点旧家坟。千秋名教吾谁愧，愧读羲之誓墓文。
已亥杂诗160
作者：龚自珍
朝代：清
体裁：七言绝句

眼前石屋著书象，三世十方齐现身。各搦著书一枝笔，各有洞天石屋春。
已亥杂诗161
作者：龚自珍
朝代：清

如何从假入空法，君亦莫问我莫答。若有自性互不成，互不成者谁佛刹。
已亥杂诗163
作者：龚自珍
朝代：清

与吾同祖砚北者，仁愿如兄壮岁亡。从此与谁谈古处，马婆巷外立斜阳。
已亥杂诗165
作者：龚自珍
朝代：清
体裁：七言绝句

我言送客非佛事，师言不送非佛智。双照送是不送是，金光大地乔松寺。
已亥杂诗167
作者：龚自珍
朝代：清
体裁：七言绝句

曩向真州订古文，飞龙滂熹折纷纭。经生家法从来异，拓本模糊且饷君。
已亥杂诗169
作者：龚自珍
朝代：清

劘之道义拯之难，赏我出处好我书。史公副墨问姓氏，屈指首寄虬髯吴。
已亥杂诗170
作者：龚自珍
朝代：清
体裁：七言绝句

少年哀乐过于人，歌泣无端字字真。既壮周旋杂痴黠，童心来复梦中身。
已亥杂诗172
作者：龚自珍
朝代：清

书梦亚驼告有意，明年三月猰貐死。大神羹枭殄枭子，焚香敬告少昊氏。
已亥杂诗174
作者：龚自珍
朝代：清

志乘英灵琐屑求，岂其落笔定阳秋。百年子姓殷勤意，忍说挑灯为应酬。
已亥杂诗175
作者：龚自珍
朝代：清

琼林何不积缗钱，物自低昂人自变。我与徐公筹到此，朱提山竭异无权。
已亥杂诗176
作者：龚自珍
朝代：清
体裁：七言绝句

俎脍飞沉竹肉喧，侍郎十日敞清尊。东南不可无斯乐，濡笔亲题第四园。
已亥杂诗177
作者：龚自珍
朝代：清

藏书藏帖两高人，目录流传四十年。师友凋徂心力倦，羽 一记亦荆榛。
已亥杂诗178
作者：龚自珍
朝代：清

儿谈梵夹婢谈兵，消息都防老父惊。赖是摇鞭吟好句，流传乡里只诗名。
已亥杂诗180
作者：龚自珍
朝代：清
体裁：七言绝句

科名掌故百年知，海岛畴人奉大师。如此奇才终一令，蠹鱼零落我归时。
已亥杂诗181
作者：龚自珍
朝代：清

惠逆同门复同藪，谋臧不臧视朋友。我兹怦然谋乃心，君已砉然脱诸口。
已亥杂诗182
作者：龚自珍
朝代：清

秋风张翰计蹉跎，红豆年年掷逝波。误我归期知几许，蟾圆十一度无多。
已亥杂诗183
作者：龚自珍
朝代：清
体裁：七言绝句

拊心消息过江淮，红泪淋浪避客揩。千古知言汉武帝，人难再得始为佳。
已亥杂诗184
作者：龚自珍
朝代：清

小楼青对凤凰山，山影低徊黛影间。今日当窗一奁镜，空王来证鬓丝班。
已亥杂诗186
作者：龚自珍
朝代：清
体裁：七言绝句

阿娘重见话遗徽，病骨前秋盼我归。欲寄无因今补赠，汗巾钞袋枕头衣。
已亥杂诗187
作者：龚自珍
朝代：清

云英未嫁损华年，心绪曾凭阿母传。偿得三生幽怨否，许侬亲对玉棺眠。
已亥杂诗188
作者：龚自珍
朝代：清
体裁：七言绝句

杭州风俗闹兰盆，绿蜡金炉梵唱繁。我说天台三字偈，胜娘膜拜礼沙门。
已亥杂诗189
作者：龚自珍
朝代：清
体裁：七言绝句

残绒堆积绣窗间，慧婢商量赠指环。但乞崔徽遗像去，重摹一帧供秋山。
已亥杂诗19
作者：龚自珍
朝代：清
体裁：七言绝句

卿筹烂熟我筹之，我有忠言质幻师。观理自难观势易，弹丸垒到十枚时。
已亥杂诗191
作者：龚自珍
朝代：清

蟠夔小印镂珊瑚，小字高华出汉书。原是狂生漫题赠，六朝碑例合镌无。
已亥杂诗192
作者：龚自珍
朝代：清
体裁：七言绝句

花神祠与水仙祠，欲订源流愧未知。但向西泠添石刻，骈文撰出女郎碑。
已亥杂诗193
作者：龚自珍
朝代：清
体裁：七言绝句

小婢口齿蛮复蛮，秋衫红泪潸复潸。眉痕约略弯复弯，婢如夫人难复难。
已亥杂诗194
作者：龚自珍
朝代：清

女儿魂魄完复完，湖山秀气还复还。炉香瓶卉践复残，他生重见艰复艰。
已亥杂诗195
作者：龚自珍
朝代：清

天将何福予蛾眉，生死湖山全盛时。冰雪无痕灵气香，女仙不赋降坛诗。
已亥杂诗196
作者：龚自珍
朝代：清
体裁：七言绝句

一十三度溪花红，一百八下西溪钟。卿家沧桑卿命短，渠侬不关关我侬。
已亥杂诗197
作者：龚自珍
朝代：清
体裁：七言绝句

一百八下西溪钟，一十三度溪花红。是恩是怨无性相，冥祥记里魂朦胧。
已亥杂诗198
作者：龚自珍
朝代：清

草创江东署羽陵，异书奇石小崚.。十年松竹谁留守？南渡飞扬是中兴。
已亥杂诗2
作者：龚自珍
朝代：清
体裁：七言绝句

我马玄黄盼日曛，关河不窘故将军。百年心事归平淡，删尽蛾眉惜誓文。
已亥杂诗20
作者：龚自珍
朝代：清

消息闲凭曲艺看，考工文字太叢残。五都黍尺无人校，抢攘廛间一饱难。
已亥杂诗200
作者：龚自珍
朝代：清

灵箫合贮此灵山，意思精微窈窕间。区壑无双人地称，我无拙笔到眉弯。
已亥杂诗201
作者：龚自珍
朝代：清

此是春秋据乱作，昇平太平视松竹。何以功成文致之，携箫飞上羽 阁。
已亥杂诗202
作者：龚自珍
朝代：清

料理空山颇费才，文心兼似画家来。矮茶密緻高松独，记取先生亲手栽。
已亥杂诗203
作者：龚自珍
朝代：清

君家先茔鄧尉侧，佳木生之杂绀碧。不看人间顷刻花，他年管领风云色。
已亥杂诗204
作者：龚自珍
朝代：清

可惜天南无此花，腰身略似海塘斜。难忘槐市街南宅，小疏群芳稿一车。
已亥杂诗205
作者：龚自珍
朝代：清

可惜天南无此花，丽情还比牡丹奢。难忘西掖归来早，赠与妆台满镜霞。
已亥杂诗206
作者：龚自珍
朝代：清

不是南天无此花，北肥南瘦二分差。愿移北地胭脂社，来问南朝油壁车。
已亥杂诗207
作者：龚自珍
朝代：清
体裁：七言绝句

弱冠寻方数岁华，玲珑万玉嫭交加。难忘细雨红泥寺，湿透春裘倚此花。
已亥杂诗208
作者：龚自珍
朝代：清

女墙百雉乱红酣，遗爱真同召伯甘。记得花阴文讌屡，十年春梦寺门南。
已亥杂诗210
作者：龚自珍
朝代：清

缱绻依人慧有余，长安俊物最推渠。故侯门第歌钟歇，犹办晨餐二寸鱼。
已亥杂诗211
作者：龚自珍
朝代：清

万绿无人嘒一蝉，三层阁子俯秋烟。安排写集三千卷，料理看出五十年。
已亥杂诗213
作者：龚自珍
朝代：清

此阁宜供天人师，檀香三尺博士为。阮公施香孰施字，徐公字似萧梁碑。
已亥杂诗214
作者：龚自珍
朝代：清
体裁：七言绝句

男儿解读韩愈诗，女儿好读姜夔词。一家倘许圆鸥梦，昼课男儿夜女儿。
已亥杂诗215
作者：龚自珍
朝代：清
体裁：七言绝句

倘容我老半锄边，不要公卿寄奉钱。一事避君君匿笑，刘郎才气亦求田。
已亥杂诗216
作者：龚自珍
朝代：清

瑰癖消审结习虚，一篇典宝古文无。金灯出土苔花碧，又照徐陵读汉书。
已亥杂诗217
作者：龚自珍
朝代：清

回肠荡气感精灵，座客苍凉半酒醒。自别吴郎高咏减，珊瑚击碎有谁听。
已亥杂诗218
作者：龚自珍
朝代：清
体裁：七言绝句

随身百轴字平安，身世无如屠钓宽。耻学赵家臣宰例，归来香火乞祠官。
已亥杂诗219
作者：龚自珍
朝代：清
体裁：七言绝句

何肉周妻业并深，台宗古辙幸窥寻。偷闲颇异凡夫法，流水池塘一观心。
已亥杂诗220
作者：龚自珍
朝代：清

皇初任土乃作贡，卅七亩山可才众。媪神笑予无贫法，丹徒陆生言可用。
已亥杂诗224
作者：龚自珍
朝代：清
体裁：七言绝句

莱菔生儿荠有孙，离批秋霰委黄昏。青松心事成无赖，只阅前山野烧痕。
已亥杂诗225
作者：龚自珍
朝代：清

银烛秋堂独听心，隔帘谁报雨沉沉。明朝不许沿溪赏，已没溪桥一尺深。
已亥杂诗23
作者：龚自珍
朝代：清
体裁：七言绝句

荒村有客抱蠹鱼，万一谈经引到渠。终胜秋燐无姓氏，沙涡门外五尚书。
已亥杂诗237
作者：龚自珍
朝代：清

杭州梅舌酸复甜，有笋名曰虎爪尖。芼以苏州小橄榄，可敌北方冬菘醃。
已亥杂诗240
作者：龚自珍
朝代：清

濯罢鮫绡镜槛凉，无端重试午时妆。新诗急记销魂事，分与胭脂一掬汤。
已亥杂诗244
作者：龚自珍
朝代：清
体裁：七言绝句

停帆预卜酒杯深，十日无须逆旅金。莫怨津梁为客久，天涯有弟话秋心。
已亥杂诗246
作者：龚自珍
朝代：清

对人才调若飞仙，词令聪华四座传。撑住东南金粉气，未须料理五湖船。
已亥杂诗247
作者：龚自珍
朝代：清
体裁：七言绝句

鹤背天风堕片言，能苏万古落花魂。征衫不渍寻常泪，此是平生未报恩。
已亥杂诗249
作者：龚自珍
朝代：清
体裁：七言绝句

何须宴罢始留髡，绛蜡床前款一尊。姊妹隔花催送客，尚拈罗带不开门。
已亥杂诗250
作者：龚自珍
朝代：清
体裁：七言绝句

去时栀子压犀簪，次第寒花掐到今。谁分江湖摇落后，小屏红烛话冬心。
已亥杂诗252
作者：龚自珍
朝代：清

风云才略已消磨，甘隶妆台伺眼波。为恐刘郎英气尽，卷帘梳洗望黄河。
已亥杂诗253
作者：龚自珍
朝代：清

玉树坚牢不病身，耻为娇喘与轻颦。天花岂用铃旙护，活色生香五百春。
已亥杂诗254
作者：龚自珍
朝代：清

眉痕英绝语謖謖，指挥小婢带韬略。幸汝生逢清晏时，不然剑底桃花落。
已亥杂诗255
作者：龚自珍
朝代：清
体裁：七言绝句

凤泊鸾飘别有愁，三生花草梦苏州。儿家门巷斜阳改，输与船娘住虎丘。
已亥杂诗256
作者：龚自珍
朝代：清
体裁：七言绝句

一自天钟第一流，年来花草冷苏州。儿家心绪无人见，他日埋香要虎丘。
已亥杂诗257
作者：龚自珍
朝代：清

难凭肉眼识天人，恐是优曇偶现身。故遣相逢当五浊，不然谁信上仙沦。
已亥杂诗258
作者：龚自珍
朝代：清

云英化水景光新，略似骖 缥缈身。一队画师齐敛手，只容心里貯秾春。
已亥杂诗259
作者：龚自珍
朝代：清
体裁：七言绝句

酾江作醅亦不醉，倾河解渴亦不醒。我侬醉醒自有例，肯向渠侬侧耳听。
已亥杂诗260
作者：龚自珍
朝代：清
体裁：七言绝句

收拾风花倜荡诗，凌晨端坐一凝思。勉求玉体长生诀，留报金闺国士知。
已亥杂诗261
作者：龚自珍
朝代：清
体裁：七言绝句

绝色呼他心未安，品题天女本来难。梅魂菊影商量遍，忍作人间花草看。
已亥杂诗262
作者：龚自珍
朝代：清

臣朔家原有细君，司香燕*略知文。无须问我山中事，肯向花间领右君。
已亥杂诗263
作者：龚自珍
朝代：清

道蕴谈锋不落诠，耳根何福受清圆。自知语乏烟霞气，枉负才名三十年。
已亥杂诗265
作者：龚自珍
朝代：清

美人才地太玲珑，我亦阴符满腹中。今日帘旌秋缥缈，长天飞去一秋鸿。
已亥杂诗267
作者：龚自珍
朝代：清
体裁：七言绝句

电笑何妨再一回，忽逢玉女谏书来。东王万八千骁尽，为报投壶乏箭才。
已亥杂诗268
作者：龚自珍
朝代：清

万一天填恨海平，羽 安稳贮云英。仙山楼阁寻常事，兜率甘迟十劫生。
已亥杂诗269
作者：龚自珍
朝代：清

美人捭阖计仍频，我佩阴符亦可凭。绾就同心坚待辱，羽 山下是西陵。
已亥杂诗270
作者：龚自珍
朝代：清

身世闲商酒半醺，美人胸有北山文。平交百口悠悠辈，揖罢还期将相勋。
已亥杂诗273
作者：龚自珍
朝代：清

欲求缥缈反幽深，悔杀前翻拂袖心。难学冥鸿不回首，长天飞过又遗音。
已亥杂诗274
作者：龚自珍
朝代：清

明知此浦定重过，其奈尊前百感何。亦是今生未曾有，满襟清泪渡黄河。
已亥杂诗277
作者：龚自珍
朝代：清

客心今雨匿旧雨，江痕早潮收暮潮。新欢且问黄婆渡，影事休提白傅桥。
已亥杂诗278
作者：龚自珍
朝代：清
体裁：七言绝句

阅历天花悟后身，为谁出定亦前因。一灯古店斋心坐，不似云屏梦里人。
已亥杂诗279
作者：龚自珍
朝代：清

此身已坐在山泉，涓滴无由补大川。急报东方两星使，灵山吐溜为粮船。
已亥杂诗280
作者：龚自珍
朝代：清

昭代恩光日月高，丞彝十器比球刀。吉金打本千行在，敬拓思文冠所遭。
已亥杂诗281
作者：龚自珍
朝代：清
体裁：七言绝句

少年无福过阙里，中年著书复求仕。仕幸不成书幸成，乃敢斋祓告孔子。
已亥杂诗282
作者：龚自珍
朝代：清

少为贱士抱弗宣，状为祠曹默益坚。议则不敢腰膝在，庑下一揖中夷然。
已亥杂诗283
作者：龚自珍
朝代：清

曩将奄宅证淹中，肃肃微言謦欬逢。肯拓同文门畔石，古心突过汉朝松。
已亥杂诗285
作者：龚自珍
朝代：清

嘉庆文风在目前，记同京兆鹿鸣筵。白头相见冬山路，谁惜荷衣两少年。
已亥杂诗286
作者：龚自珍
朝代：清
体裁：七言绝句

少年奇气称才华，登岱还浮八月搓。我过东方亦无负，清尊三宿孔融家。
已亥杂诗287
作者：龚自珍
朝代：清
体裁：七言绝句

子云壮岁雕虫感，掷向洪流付太虚。从此不挥闲翰墨，男儿当注壁中书。
已亥杂诗288
作者：龚自珍
朝代：清

倘作家书寄哲儿，淮阴重话七年情。门前报有关山客，来听西斋夜雨声。
已亥杂诗290
作者：龚自珍
朝代：清
体裁：七言绝句

盗诗补诗还祭诗，子梅诗史何恢奇。鄙人劝君割荣者，努力删诗壮盛时。
已亥杂诗291
作者：龚自珍
朝代：清

诗格摹唐字有稜，梅花官阁夜锼冰。一门鼎盛亲风雅，不似苍茫杜少陵。
已亥杂诗293
作者：龚自珍
朝代：清

忽向东山感岁华，恍如庾岭对横斜。敢参黄面瞿曇句，此是森森阙里花。
已亥杂诗294
作者：龚自珍
朝代：清

前车辙浅后车缩，两车勒马让先跃。何况东阳绛灌年，贾生欀臂定礼乐。
已亥杂诗295
作者：龚自珍
朝代：清

古人用兵重福将，小说家名因果状。不信古书愎用知，水厄淋漓黑貂丧。
已亥杂诗296
作者：龚自珍
朝代：清
体裁：七言绝句

天意若曰汝毋北，覆车南沙书卷湿。汶阳风雨六幕黑，申以东平三尺雪。
已亥杂诗297
作者：龚自珍
朝代：清

苍生气类古犹今，安用冥鸿物外吟。不是九州同急难，尼山谁识怃然心。
已亥杂诗298
作者：龚自珍
朝代：清
体裁：七言绝句

九边烂熟等雕虫，远志真看小草同。枉说健儿身手在，青灯夜雪阻山东。
已亥杂诗3
作者：龚自珍
朝代：清
体裁：七言绝句

罡风力大簸春魂，虎豹沈沈卧九阍。终是落花心绪好，平生默感玉皇恩。
已亥杂诗30
作者：龚自珍
朝代：清
体裁：七言绝句

事事相同古所难，如鹣如鲽在长安。从今两戒河山外，各逮而孙盟不寒。
已亥杂诗33
作者：龚自珍
朝代：清
体裁：七言绝句

少慕颜曾管乐非，胸中海岳梦中飞。近来不信长安隘，城曲深藏此布衣。
已亥杂诗34
作者：龚自珍
朝代：清

猛龙当年入海初，婆娑曾否有仓佉。祇今旷劫重生后，尚识人间七体书。
已亥杂诗38
作者：龚自珍
朝代：清
体裁：七言绝句

五十一人皆好我，八公送别益情亲。他年卧听除书罢，冉冉修名独伤神。
已亥杂诗39
作者：龚自珍
朝代：清
体裁：七言绝句

朝借一经覆以簦，暮还一经龛已灯。龙华相见再相谢，借经功德龙泉僧。
已亥杂诗4
作者：龚自珍
朝代：清
体裁：七言绝句

此去东山又北山，镜中强半尚红颜。白云出处从无例，独往人间竟独还。
已亥杂诗40
作者：龚自珍
朝代：清
体裁：七言绝句

北方学者君第一，江左所闻君毕闻。土厚水深词气重，烦君他日定吾文。
已亥杂诗41
作者：龚自珍
朝代：清

子云识字似相如，记得前年隔巷居。忙杀奚童传搨本，一行翠墨一封书。
已亥杂诗48
作者：龚自珍
朝代：清

万事源头必正名，非同综核汉公卿。时流不沮狂生议，侧立东华儜佩声。
已亥杂诗49
作者：龚自珍
朝代：清

东华飞辩少年时，伐鼓撞钟海内知。牍尾但书臣向校，头衔不称閷其词。
已亥杂诗5
作者：龚自珍
朝代：清
体裁：诗

浩荡离愁白日斜，吟鞭东指即天涯。落红不是无情物，化作春泥更护花。
已亥杂诗60
作者：龚自珍
朝代：清

华年心力九分殚，泪渍蟫鱼死不干。此事千秋无我席，毅然一炬为归安。
已亥杂诗62
作者：龚自珍
朝代：清
体裁：七言绝句

古人制字鬼神泣，后人识字百忧集。我不畏鬼复不忧，灵文夜补秋灯碧。
已亥杂诗64
作者：龚自珍
朝代：清
体裁：七言绝句

熙朝仕版快茹征，五倍金元十倍明。扬扢千秋儒者事，汉官仪后一书成。
已亥杂诗66
作者：龚自珍
朝代：清
体裁：七言绝句

西京别火位非高，薄有遗闻琐且劳。只算初识镜背字，敢陈法物诂球刀。
已亥杂诗72
作者：龚自珍
朝代：清

少年薄录睨千秋，过目云烟浩不收。一任汤汤淪泗水，九金万祀属成周。
已亥杂诗73
作者：龚自珍
朝代：清
体裁：七言绝句

奇气一纵不可阖，此是借琐耗奇法。奇则耗矣琐未休，眼前胪列成五岳。
已亥杂诗75
作者：龚自珍
朝代：清

不能古雅不幽灵，气体难跻作者庭。毁杀流传遗下女，自障纨扇过旗亭。
已亥杂诗76
作者：龚自珍
朝代：清
体裁：七言绝句

文章合有老波澜，莫作鄱阳夹漈看。五十年中言定验，苍茫六合此微官。
已亥杂诗77
作者：龚自珍
朝代：清
体裁：七言绝句

厚重虚怀见古风，车裀五度照门东。我焚文字公焚疏，补纪交情为纪公。
已亥杂诗81
作者：龚自珍
朝代：清
体裁：七言绝句

历劫如何报佛恩，尘尘文字以为门。遥知法会灵山在，八部天龙礼我言。
已亥杂诗83
作者：龚自珍
朝代：清

只筹一缆十夫多，细算千艘渡此河。我亦曾穈太仓粟，夜闻邪许泪滂沱。
已亥杂诗84
作者：龚自珍
朝代：清

白面儒冠已问津，生涯只羡五侯宾。萧萧黄叶空村畔，可有拥书闭户人。
已亥杂诗85
作者：龚自珍
朝代：清

津梁条约遍南东，谁遣藏春深塢逢。不枉人呼莲幕客，碧纱幮护阿芙蓉。
已亥杂诗86
作者：龚自珍
朝代：清

鬼灯对对散秋萤，落魄参军泪眼荧。何不专城花县去，春眠寒食未曾醒。
已亥杂诗87
作者：龚自珍
朝代：清

故人横海拜将军，侧立南天未蕆勋。我有阴符三百字，蜡丸难寄惜雄文。
已亥杂诗97
作者：龚自珍
朝代：清

天花拂袂著难销，始愧声闻力未超。青史他年烦点染，定功四纪遇灵箫。
已亥杂诗·1
作者：龚自珍
朝代：清

著书何似观心贤？不奈巵言夜涌泉。百卷书成南渡后，先生续集再编年。
已亥杂诗·10
作者：龚自珍
朝代：清
体裁：七言绝句

进退雍容史上难，忽收古泪出长安。百年綦辙低徊遍，忍作空桑三宿看。
已亥杂诗·101
作者：龚自珍
朝代：清
体裁：七言绝句

美人才调信纵横，我亦当筳拜盛名。一笑劝君输一著，非将此骨媚公卿。
已亥杂诗·104
作者：龚自珍
朝代：清

河汾房杜有人疑，名位千秋处士卑。
一事平生无齮齕，但开风气不为师。
已亥杂诗·114
作者：龚自珍
朝代：清

诗人瓶水与謨觞，郁怒清深两擅场。如此高才胜高第，头衔追赠薄三唐。
已亥杂诗·129
作者：龚自珍
朝代：清

陶潜诗喜说荆轲，想见停云发浩歌。吟到恩仇心事涌，江湖侠骨恐无多。
已亥杂诗·133
作者：龚自珍
朝代：清
体裁：七言绝句

过江籍甚颜光禄，又作山中老树看。赖是元龙楼百尺，雄谈夜半斗牛寒。
已亥杂诗·135
作者：龚自珍
朝代：清

偶赋凌云偶倦飞，偶然闲慕遂初衣。偶逢锦瑟家人问，便说寻春为汝归。
已亥杂诗·137
作者：龚自珍
朝代：清
体裁：七言绝句

故人有子尚饘粥，抱君等身大著作。刘向而后此大宗，岂同陈晁竟目录。
已亥杂诗·140
作者：龚自珍
朝代：清

太湖七十溇为墟，三泖圆斜各有初。耻与蛟龙竟升斗，一编聊献郏侨书。
已亥杂诗·142
作者：龚自珍
朝代：清
体裁：七言绝句

少年哀艳杂雄奇，暮气颓唐不自知。哭过支硎山下路，重钞梅冶一奁诗。
已亥杂诗·145
作者：龚自珍
朝代：清
体裁：七言绝句

径山一疏吼寰中，野烧苍凉悼达公。何处复求龙象力，金光明照浙西东。
已亥杂诗·148
作者：龚自珍
朝代：清

一脉灵长四叶貂，谈经门祚郁岧嶤。儒林几见传苗裔，此伏高邮冠本朝。
已亥杂诗·149
作者：龚自珍
朝代：清

只将愧汗湿莱衣，毁极堂堂岁月迟。世事沧桑心事定，此生一跌莫全非。
已亥杂诗·150
作者：龚自珍
朝代：清

里门风俗尚敦庞，年少争为齿德降。桑梓温恭名教始，天涯何处不家江。
已亥杂诗·151
作者：龚自珍
朝代：清

小别湖山劫外天，生还如证第三禅。台宗晤后无来去，人道苍茫十四年。
已亥杂诗·153
作者：龚自珍
朝代：清

亲朋岁月个萧闲，情话缠绵礼数删。喜尽东华尘土否，一秋十日九湖山。
已亥杂诗·159
作者：龚自珍
朝代：清

乡国论文集古欢，幽人三五薜蘿看。从知阆苑桃花色，不及溪松耐岁寒。
已亥杂诗·16
作者：龚自珍
朝代：清
体裁：七言绝句

弃妇丁宁嘱小姑，姑恩莫负百年劬。米盐种种家常话，泪湿红裙未绝裾。
已亥杂诗·162
作者：龚自珍
朝代：清

振绮堂中万轴书，乾嘉九野有谁如。季方玉粹元方死，握手城东问蠹鱼。
已亥杂诗·164
作者：龚自珍
朝代：清

醰醰诸老惬瞻衣，父齿随行亦未稀。各有清名闻海内，春来各自典朝衣。
已亥杂诗·166
作者：龚自珍
朝代：清
体裁：七言绝句

震旦狂禅沸不支，一灯慧命续如丝。灵山未歇宗风歇，已过庞家日眚时。
已亥杂诗·168
作者：龚自珍
朝代：清

闭门三日了何事，题图祝寿谀人诗。双文单笔记序偈，突笔幸趁酒热时。
已亥杂诗·171
作者：龚自珍
朝代：清
体裁：七言绝句

猰貐猰貐厉牙齿，求覆我祖十世祀。我请于帝诅于鬼，亚驼巫阳莅鸡豕。
已亥杂诗·173
作者：龚自珍
朝代：清

碧涧重来荐一毛，杉柟喜比往时高。故人地下仍相护，驱逐狐狸赖尔曹。
已亥杂诗·179
作者：龚自珍
朝代：清
体裁：七言绝句

吴郎与我不相识，我识吴郎拂画看。此外若容添一语，含元殿里觅长安。
已亥杂诗·18
作者：龚自珍
朝代：清
体裁：七言绝句

词家从不觅知音，累汝千回带泪吟。惹得尔翁怀抱恶，小桥独立惨归心。
已亥杂诗·185
作者：龚自珍
朝代：清

娇小温柔播六亲，兰姨琼姊各沾巾。九泉肯受狂生誉，艺是针神貌洛神。
已亥杂诗·190
作者：龚自珍
朝代：清
体裁：七言绝句

昔年诗卷驻精魂，强续狂游拭涕痕。拉得藕花衫子婢，篮舆仍出涌金门。
已亥杂诗·199
作者：龚自珍
朝代：清

野冬修竹欲连天，苦费西邻买笋钱。此是商鞅垦土令，不同凿空误开边。
已亥杂诗·209
作者：龚自珍
朝代：清
体裁：七言绝句

空山徙倚倦游身，梦见城西阆苑春。一骑传笺朱邸晚，临风递与缟衣人。
已亥杂诗·212
作者：龚自珍
朝代：清

海西别墅吾息壤，羽 三重拾级上。明年俯看千树梅，飘飖亦是天际想。
已亥杂诗·221
作者：龚自珍
朝代：清
体裁：七言绝句

西墙枯树态纵横，奇古全凭一臂撑。烈士暮年宜学道，江关词赋笑兰成。
已亥杂诗·222
作者：龚自珍
朝代：清

秋光明媚似春光，重九尊前草树香。可记前年宝藏寺，西山暮雨怨吴郎。
已亥杂诗·230
作者：龚自珍
朝代：清
体裁：七言绝句

二王只合为奴仆，何况唐碑八百通。欲与此铭分浩逸，北朝差许郑文公。
已亥杂诗·231
作者：龚自珍
朝代：清

九流触手意纵横，极动当筵炳烛情。若使鲁戈真在手，斜阳只乞照书城。
已亥杂诗·241
作者：龚自珍
朝代：清
体裁：七言绝句

少年尊隐有高文，猿鹤真堪张一军。难向史家搜比例，商量出处到红裙。
已亥杂诗·245
作者：龚自珍
朝代：清

豆蔻芳温启瓠犀，伤心前度语重提。牡丹绝色三春暖，岂是梅花处士妻。
已亥杂诗·248
作者：龚自珍
朝代：清

小语精微沥耳圆，况聆珠玉泻如泉。一番心上温 过，明镜明朝定少年。
已亥杂诗·251
作者：龚自珍
朝代：清

盘堆霜实擘庭榴，红似相思绿似愁。今夕灵飞何甲子，上清斋设记心头。
已亥杂诗·26
作者：龚自珍
朝代：清

逝矣斑骓罥落花，前村茅店即吾家。小桥报有人痴立，泪泼春帘一饼茶。
已亥杂诗·264
作者：龚自珍
朝代：清
体裁：七言绝句

喜汝文无一笔平，坠侬五里雾中行。悲欢离合本如此，错怨蛾眉解用兵。
已亥杂诗·266
作者：龚自珍
朝代：清

青鸟衔来双鲤鱼，自缄红泪请回车。六朝文体闲征遍，那有萧娘谢罪书。
已亥杂诗·271
作者：龚自珍
朝代：清

金釭花炉月如烟，空损秋闺一夜眠。报道妆成来送我，避卿先上木兰船。
已亥杂诗·272
作者：龚自珍
朝代：清

未济终焉心缥缈，百事翻从缺陷好。吟道夕阳山外山，古今谁免余情绕。
已亥杂诗·275
作者：龚自珍
朝代：清

绝业名山幸早成，更何方法遣今生。从兹礼佛烧香罢，整顿全神注定卿。
已亥杂诗·276
作者：龚自珍
朝代：清

少年虽亦薄汤武，不薄秦皇与汉武。设想英雄垂暮日，温柔不住住何乡。
已亥杂诗·28
作者：龚自珍
朝代：清
体裁：七言绝句

不是逢人苦誉君，亦狂亦侠亦温文。照人胆似秦时月，送我情如岭上云。
已亥杂诗·284
作者：龚自珍
朝代：清

江左吟坛百辈狂，谁知阙里是词场。我从宅壁低徊听，丝竹千秋尚绕梁。
已亥杂诗·289
作者：龚自珍
朝代：清

家有凌云百尺条，风烟陪护渐岧嶤。生儿只识秦碑字，脆弱芝兰笑六朝。
已亥杂诗·292
作者：龚自珍
朝代：清

八岁梦到矍相国，今日五君来做主。我欲射侯陈礼容，可惜行装无白羽。
已亥杂诗·299
作者：龚自珍
朝代：清

任丘马首有筝琶，偶落吟鞭便驻车。北望觚稜南望雁，七行狂草达京师。
已亥杂诗·301
作者：龚自珍
朝代：清
体裁：七言绝句

艰危门户要人持，孝出贫家谚有之。葆汝心光淳闷在，皇天竺胙总无私。
已亥杂诗·302
作者：龚自珍
朝代：清

虽然大器晚年成，卓 全凭弱冠争。多识前言蓄其德，莫抛心力贸才名。
已亥杂诗·303
作者：龚自珍
朝代：清
体裁：七言绝句

俭腹高谈我用忧，肯肩朴学胜封侯。五经熟烂家常饭，莫似而翁歠九流。
已亥杂诗·304
作者：龚自珍
朝代：清

图籍移徙肺腑家，而翁本学段金沙。丹黄字字皆珍重，为裹青氈载一车。
已亥杂诗·305
作者：龚自珍
朝代：清

欲从太史窥春秋，勿向有字句虚求。抱微言者太史氏，大义显显则予休。
已亥杂诗·306
作者：龚自珍
朝代：清

家园黄熟半林柑，抛向筠笼载两三。风雪迎裾好持赠，预教诗婢识江南。
已亥杂诗·307
作者：龚自珍
朝代：清

从此青山共露车，断无隻梦堕天涯。黄梅淡冶山礬靓，犹及双清好到家。
已亥杂诗·308
作者：龚自珍
朝代：清

六义亲闻鲤对时，及身删定答亲慈。剗除风雪关山句，归到高堂好背诗。
已亥杂诗·309
作者：龚自珍
朝代：清
体裁：七言绝句

论诗论画复论禅，三绝门风海内传。可惜语儿溪畔路，白头无分棹归舷。
已亥杂诗·310
作者：龚自珍
朝代：清
体裁：七言绝句

使君谈艺笔通神，斗大高阳酒国春。消我关山风雪怨，天涯握手尽文人。
已亥杂诗·311
作者：龚自珍
朝代：清

画禅有女定清真，合配琳 万轴身。百里畿南风雪路，我来着手竟成春。
已亥杂诗·312
作者：龚自珍
朝代：清
体裁：七言绝句

古愁莽莽不可说，化作飞仙忽奇阔。江天如墨我飞还，折梅不畏蛟龙夺。
已亥杂诗·313
作者：龚自珍
朝代：清

惠山秀气迎客舟，七十里外心先投。惠山妆成要妆镜，惠泉那许东北流。
已亥杂诗·314
作者：龚自珍
朝代：清

丹宝琼花海岸旁，羽 山似峚之阳。一家可惜仍烟火，未问仙人辟谷方。
已亥杂诗·315
作者：龚自珍
朝代：清
体裁：七言绝句

吟罢江山气不灵，万千种话一灯青。忽然搁笔无言说，重礼天台七卷经。
已亥杂诗·37
作者：龚自珍
朝代：清

三十年华四牡腓，每谈宦辙壮怀飞。樽前第一倾心听，兕甲楼船海外归。
已亥杂诗·44
作者：龚自珍
朝代：清

毫霜掷罢倚天寒，任作淋漓淡墨看。何敢自矜医国手，药方只贩古时丹。
已亥杂诗·45
作者：龚自珍
朝代：清
体裁：七言绝句

眼前二万里风雷，飞出胸中不费才。枉破期门佽飞胆，至今骇道遇仙回。
已亥杂诗·52
作者：龚自珍
朝代：清

齿如编贝汉东方，不学咿嚘況对扬。
屋瓦自惊天自笑，丹毫圆折露华瀼。
已亥杂诗·56
作者：龚自珍
朝代：清

孔壁微茫坠绪穷，笙歌绛帐启宗风。
至今守定东京本，两庑如何阙马融。
已亥杂诗·58
作者：龚自珍
朝代：清

张杜西京说外家，斯文吾述段金沙。
导河积石归东海，一字源流奠万譁。
已亥杂诗·6
作者：龚自珍
朝代：清

亦曾橐笔侍銮坡，午夜天风伴玉珂。欲浣春衣仍护惜，乾清门外露痕多。
已亥杂诗·65
作者：龚自珍
朝代：清
体裁：七言绝句

文侯官冕听高歌，少作精严故不磨。诗渐凡庸人可想，侧身天地我蹉跎。
已亥杂诗·67
作者：龚自珍
朝代：清

十仞书仓郁且深，为夸目录散黄金。吴回一怒知天意，无复龙威禹穴心。
已亥杂诗·68
作者：龚自珍
朝代：清

北游不至独石口，东游不至卢龙关。
此记游耳非著作，马蹄蹀躞书生孱，
已亥杂诗·69
作者：龚自珍
朝代：清

吾祖平生好孟坚，丹黄郑重万珠圆。不才窃比刘公是，请肄班香再十年。
已亥杂诗·7
作者：龚自珍
朝代：清

廉锷非关上帝才，百年淬厉电光开。先生宦后雄谈减，悄向龙泉祝一回。
已亥杂诗·79
作者：龚自珍
朝代：清

手扪千轴古琅玕，笃信男儿识字难。悔向侯王作宾客，廿篇鸿烈赠刘安。
已亥杂诗·89
作者：龚自珍
朝代：清

学羿居然有羿风，千秋何可议逢蒙。绝怜羿道无消息，第一亲彎射羿功。
已亥杂诗·90
作者：龚自珍
朝代：清

过百由旬烟水长，释迦老子怨津梁。声闻闭眼三千劫，悔慕人天大法王。
已亥杂诗·91
作者：龚自珍
朝代：清

北俊南孊气不同，少能炙轂老能聪。
可知销尽劳生骨，即在方言两卷中。
已亥杂诗·92
作者：龚自珍
朝代：清

不容水部赋清愁，新拥牙旗拜列侯。我替梅花深颂祷，明年何逊守扬州。
已亥杂诗·95
作者：龚自珍
朝代：清

大宇东南久寂寥，甄陀罗出一枝箫。箫声容与渡淮去，怀上魂须七日招。
已亥杂诗·99
作者：龚自珍
朝代：清

能令公愠公复喜，扬州女儿名小云。初弦相见上弦别，不曾题满杏黄裙。
常州高材篇送丁若士
作者：龚自珍
朝代：清
体裁：古风

丁君行矣，龚子忽有感，听我掷笔歌常州。天下名士有部落，东南无与常匹俦。我生乾隆五十七，晚矣不及瞻前修。外公门下宾客盛，始见臧顾来裒裒。奇才我识恽伯子，绝学我识孙李逑。最后乃识掌故赵，献以十诗赵毕酬。三君折节遇我厚，我益喜逐常人游。乾嘉辈行能悉数，数其派别徵其尤。易家人人本虞氏，毖纬户户知何休。声音文字各窔奥，大抵钟鼎工冥搜。学徒不屑谭贾孔，文体不甚宗韩欧。人人妙擅小乐府，尔雅哀怨声能遒。近今算学乃大盛，泰西客到攻如雠。常人倘欲问常故，异时就我来咨诹。勿数耇耋数平辈，蔓及洪管庄张周。其鼎鼎，八九子，奇人一董先即邱。所恨不识李夫子，南望夜夜穿双䏬。曾因陆子屡通讯，神交何异双绸缪。识丁君乃二十载，下上角逐忘春秋。丁君行矣，龚子忽有感，一官投老谁能留。珠联璧合有时有，一散人海如凫鸥。噫，才人学人，一散人海如凫鸥，明日独访城中刘。
幽人
作者：龚自珍
朝代：清

幽人媚清晓，落月澹林光。欲采蘅兰去，春空风露香。阿谁叫横玉，惊起绿烟床。亦有梅花梦，颓鬟待太阳。
广陵舟中为伯恬书扇
作者：龚自珍
朝代：清

红豆生苗春水波，齐梁人老奈愁何。逢君只合千场醉，莫恨今生去日多。
应天长
作者：龚自珍
朝代：清

山僧许我移茶灶，不用当关仙鹤报。松杉杪。钟鱼杳。天际真人相揖笑。梦回曾似到。记得卷中秋晓。我吞长虹一啸，吴天落月小。
庚辰春日重过门楼胡衕故宅
作者：龚自珍
朝代：清

城西郎官屯，多官阅一宅。家公昔为郎，有此湫隘室。朝阳与夕阳，屋角红不积。春雨复秋雨，双扉故钉齿。无形不知老，有质乃易蚀。往事思之悔，至理悟独立。中有故我魂，三呼如欲出。
张诗舲前辈游西山归索赠三首
作者：龚自珍
朝代：清

鸾吟凤叫下人寰，绝顶题名振笔还。樵客忽传仙墨满，禁中才子昨游山。去年扈从东巡守，玉佩琼琚大放辞。等是才华不巉削，愿携康乐诵君诗。畿辅千山互长雄，太行一臂怒趋东。祝君腰脚长如意，吟遍蜿蜒北干龙。
张诗舲前辈游西山归索赠三首·其一
作者：龚自珍
朝代：清

鸾吟凤叫下人寰，绝顶题名振笔还。樵客忽传仙墨满，禁中才子昨游山。
张诗舲前辈游西山归索赠三首·其三
作者：龚自珍
朝代：清

畿辅千山互长雄，太行一臂怒趋东。祝君腰脚长如意，吟遍蜿蜒北干龙。
张诗舲前辈游西山归索赠三首·其二
作者：龚自珍
朝代：清

去年扈从东巡守，玉佩琼琚大放辞。等是才华不巉削，愿携康乐诵君诗。
忆瑶姬
作者：龚自珍
朝代：清

唳鹤吟鸾，悄千门万户，夜静尘寰。玉京宫殿杳，怅九霄仙佩，不下云軿。今年小谪，知自何年。消尽炼琼颜。料素娥、今夕无人问，裙袂生寒。定万古、长对晶盘。敛庄严宝相，独坐婵媛。幽怀知有恨，恨玉笙吹彻，彻骨难眠。双成问讯，青女凭肩。瑶华筵宴罢，长风起，吹堕离愁到世间。
怀沈五锡东、庄四绶甲
作者：龚自珍
朝代：清

白日西倾共九州，东南词客愀然愁。沈生飘荡庄生废，笑比陈王丧应、刘。
惜分钗
作者：龚自珍
朝代：清

金铺晓。搴帏早。嫩寒漠漠欺人觉。雾沈香。额微黄。报道寒梅，也学晨妆。双。双。明窗掩。重帘软。炉香自炙红丝砚。点银钩。记清愁。待把琴心，寄与西洲。休。休。
惜秋华·輠襔簪
作者：龚自珍
朝代：清

瑟瑟轻寒，正珠帘晓卷，秋心凄紧。瘦蝶不来，飘零一天宫粉。莫令真个敲残，留傍取、玉妆台近。窥镜。乍无人，一笑平添幽韵。芳讯寄应准。待穿来弱线，似玲珑情分。移凤褥，欹宝枕，露乾香润。秋人梦里相逢，记欲堕、又还黏鬓。醒醒。海棠边、慰他凉靓。
惜秋华·輠襔簪
作者：龚自珍
朝代：清
体裁：词

瑟瑟轻寒，正珠帘晓捲，秋心凄紧。瘦蝶不来，飘零一天宫粉。莫令真个敲残，留傍取、玉妆台近。窥镜。乍无人，一笑平添幽韵。芳讯寄应准。待穿来弱线，似玲珑情分。移凤褥，欹宝枕，露乾香润。秋人梦里相逢，记欲堕、又还黏鬓。醒醒。海棠边、慰他凉靓。
意难忘
作者：龚自珍
朝代：清

凉月姗姗。伴兰心玉性，试语还难。秋花分小影，秀句写冰纨。眉意浅，佩声残。有珍重千般。略逗伊，隐花裙上，竹叶斑斑。知音何苦轻瞒。者温存隐秀，慧思华年。明明通尔汝，瑟瑟数悲欢。携手际，试颦间。是意暖神寒。玉漏沈，芙蓉睡也，重靠栏干。
戒诗五首
作者：龚自珍
朝代：清

蚤年撄心疾，诗境无人知。幽想杂奇悟，灵香何郁伊。忽然适康庄，吟此天日光。五岳走骄鬼，万马朝龙王。不遇善知识，安知因地孽。戒诗当有诗，如偈亦如喝。百脏发酸泪，夜涌如原泉。此泪何所从，万一诗祟焉。今誓空尔心，心灭泪亦灭。有未灭者存，何用更留迹。行年二十九，电光岂遽收。观河生百喟，何如泛虚舟。当喜我必喜，当忧我辄忧。尽此一报形，世法随沈浮。天龙为我喜，波旬为我愁。波旬尔勿愁，咒汝械汝头。律居三藏一，天龙所护持。我今戒为诗，戒律亦如之。堕落有时有，三涂报则否。舌广而音宏，天女侍前后。遍召忠孝魂，座下赐卮酒。屈曲缭戾情，千义听吾剖。
戒诗五首·其一
作者：龚自珍
朝代：清

蚤年撄心疾，诗境无人知。幽想杂奇悟，灵香何郁伊。忽然适康庄，吟此天日光。五岳走骄鬼，万马朝龙王。不遇善知识，安知因地孽。戒诗当有诗，如偈亦如喝。
戒诗五首·其三
作者：龚自珍
朝代：清

行年二十九，电光岂遽收。观河生百喟，何如泛虚舟。当喜我必喜，当忧我辄忧。尽此一报形，世法随沈浮。
戒诗五首·其二
作者：龚自珍
朝代：清

百脏发酸泪，夜涌如原泉。此泪何所从，万一诗祟焉。今誓空尔心，心灭泪亦灭。有未灭者存，何用更留迹。
戒诗五首·其五
作者：龚自珍
朝代：清

堕落有时有，三涂报则否。舌广而音宏，天女侍前后。遍召忠孝魂，座下赐卮酒。屈曲缭戾情，千义听吾剖。
戒诗五首·其四
作者：龚自珍
朝代：清

天龙为我喜，波旬为我愁。波旬尔勿愁，咒汝械汝头。律居三藏一，天龙所护持。我今戒为诗，戒律亦如之。
戒诗五首柬陈硕甫并约其偕访归安姚先生·其一
作者：龚自珍
朝代：清
体裁：古风

中夜慄然惧，沈沈生鬓丝。开门故人来，惊我容颜羸。霜雪满天地，子来宁无饥。且坐互相视，冰落须与眉。
才尽
作者：龚自珍
朝代：清

才尽不吟诗，非关象喙危。青山有隐处，白日无还期。病骨时流恕，春愁古佛知。观河吾见在，莫畏镜中丝。
投包慎伯
作者：龚自珍
朝代：清
体裁：七言绝句

郑人能知邓析子，黄祖能知祢正平。乾隆狂客发此议，君复掉罄今公卿。
投宋于庭翔凤
作者：龚自珍
朝代：清
体裁：七言绝句

游山五岳东道主，拥书百城南面王。万人丛中一握手，使我衣袖三年香。
投李观察
作者：龚自珍
朝代：清
体裁：五言律诗

吏治缘经术，千秋几合并。清时数人望，依旧在桐城。肃穆真儒气，沈雄壮岁名。汪汪无尽意，对面即沧瀛。
投钱学士
作者：龚自珍
朝代：清
体裁：七言绝句

晚达高名大隐身，对门踪迹各清真。恍逢月下骑鸾客，何处容他啖肉人。
挽吴葆晋妻联
作者：龚自珍
朝代：清
体裁：联

风雨我来频，忆昨宵宾簋朋尊，屏后捣重阳菊叶；佩环仙去早，祝来岁绣绷文褓，墓前拜寒食梨花。
摸鱼儿
作者：龚自珍
朝代：清

又漫天、飞花飞絮，一番春事无据。朝朝送客长亭岸，身似芦沟柳树。归计阻。但打叠吟魂，飞过黄河去。输君容与。者双髻吹笙，双声问字，双桨夜呼渡。他生约，亦在五湖烟雨。笛床歌板何处。才人病后风情死，负了莫釐龙女。还肯否。重整顿清狂，也未年华暮。幽怀漫诉。要瀹茗烦他，舣舷待我，商略买山句。
摸鱼儿
作者：龚自珍
朝代：清
体裁：词

又漫天、飞花飞絮，一番春事无据。朝朝送客长亭岸，身似芦沟柳树。归计阻。但打叠吟魂，飞过黄河去。输君容与。者双髻吹笙，双声问字，双桨夜呼渡。它生约，亦在五湖烟雨。笛床歌板何处。才人病后风情死，负了莫釐龙女。还肯否。重整顿清狂，也未年华暮。幽怀漫诉。要瀹茗烦他，舣舷待我，商略买山句。
摸鱼儿
作者：龚自珍
朝代：清

数东南、千岩万壑，君家第一奇秀。云消缥缈峰峦下，闲锁春寒十亩。春乍漏。有樵笛来时，报道燕支透。花肥雪瘦。向寂寂空青，潺潺古碧，铁干夜龙吼。幽人喜，扶杖欣然而走。酒神今日完否。山妻妆罢浑无事，供佛瓶中空久。枝在手。好赠是、芦帘纸阁归来守。寒图写就。看画稿奴偷，词腔婢倚，清梦不僝僽。
摸鱼儿
作者：龚自珍
朝代：清

笑银釭，一花宵绽，当筵即事如许。我侬生小幽并住，悔不十年吴语。凭听取。算未要量珠，双角山头路。生来蓬户。只阿母憨怜，年华娇长，寒暖仗郎护。筝和笛，十载教他原误。人生百事辛苦。五侯门第非侬宅，胜可五湖同去。卿信否。便千万商量，千万依分付。花间好住。倘燕燕归来，红帘双卷，认我写诗处。
摸鱼儿·够亥六月留别新安作
作者：龚自珍
朝代：清

者溟濛、江云岳雨，是谁招我来住。空桑三宿犹生恋，何况三年吟绪。来又去。可题遍、莲花六六峰头路。幽怀更苦。问官阁梅花，谁家公子，来咏断魂句。眠餐好，多谢濒行嘱咐。吾家有妹工赋。相思咫尺江关耳，切莫悲欢自诉。君信否。只我已、年来习气消花絮。词章不作。倘绝业成时，年华尚早，听我壮哉语。
撰羽陵山馆金石墨本记成弁端二十字
作者：龚自珍
朝代：清
体裁：五言绝句

坐耗苍茫想，全凭琐屑谋。羽陵山不见，万轴替人愁。
春日有怀山中桃花因有寄
作者：龚自珍
朝代：清
体裁：古风

东风淋浪卷海来，长安人道青春回。春回不到穷巷里，忽忆山中花定开。山中花开，白日皓皓。明妆子谁，温黁清妙。夕爇熏卢捣蕙尘，朝椷清泪邮远人。粉光入墨墨光腻，昨日正得江南鳞。葆君青云心，勿吟招隐吟。花开岁岁勿相忆，待君十载来重寻。我有答君诗，殷勤兼报桃花知。勿惜明镜光，为我分光照花枝。勿惜颒面水，为我浴花倾胭脂。但惜芳香珍重之幽意，勿使满园胡蝶窥。托君千万词，词意不可了。长安桃李渐渐明，何似春山此时好。春纵好，山寂寂，清琴玉壶罢消息。蜡烛弹棋续何夕，安能坐此愁易春，不如归侍妆台侧。
春晚送客
作者：龚自珍
朝代：清

潞水滔滔南向流，家书重叠附征邮。行人临发长亭晚，更折梨花寄暮愁。
昨夜二首
作者：龚自珍
朝代：清

昨夜江潮平未平，篷窗有客感三生。药炉卧听浑如沸，不似墙东钗钏声。种花都是种愁根，没个花枝又断魂。新学甚深微妙法，看花看影不留痕。
昨夜二首·其一
作者：龚自珍
朝代：清

昨夜江潮平未平，篷窗有客感三生。药炉卧听浑如沸，不似墙东钗钏声。
昨夜二首·其二
作者：龚自珍
朝代：清

种花都是种愁根，没个花枝又断魂。新学甚深微妙法，看花看影不留痕。
暗香
作者：龚自珍
朝代：清

一帆冷雨，有吴宫秋柳，留客小住。笛里逢人，仙样风神画中语。我是瑶华公子，从未识、露花风絮。但深情、一往如潮，愁绝不能赋。花雾。障眉妩。更明烛画桥，催打官鼓。琐窗朱户。一夜乌篷梦飞去。何日量珠愿了，月底共、商量箫谱。持半臂、亲也来，忍寒对汝。
暮春以事诣圆明园趋公既罢因览西郊形胜最后过澄怀园和内直友人春晚退直诗
作者：龚自珍
朝代：清

西郊富山水，天子驻青旂。元气古来积，群灵咸是依。九重阿阁外，一脉太行飞。何必东南美，宸居静紫微。一翠扑人冷，空濛溯却遥。湖光飞阙外，宫月澹林梢。春暮烟霞润，天和草木骄。桃花零落处，上苑亦红潮。恍惚西湖路，其如怅望何。期门瞩威武，贱士感蹉跎。囿沼输鱼跃，峰峦羡鸟过。周阹新令在，不得睹卷阿。掌故吾能说，雍乾溯以还。禅心辟初地，小幸集汪班。遂进群藩宴，兼怡圣母颜。升平六十载，乃大启三山。警跸闻传膳，枢廷述地方。宸游兼武备，大典在官长。禁额如云起，仙人隔仗望。万重珊翠里，不数尚书郎。此地求沿革，当年本合并。林岚陪禁近，词庙仰勋名。水榭分还壮，云廊改更清。诸公齐努力，谁得似桐城。
暮春以事诣圆明园趋公既罢因览西郊形胜最后过澄怀园和内直友人春晚退直诗·其三
作者：龚自珍
朝代：清

恍惚西湖路，其如怅望何。期门瞩威武，贱士感蹉跎。囿沼输鱼跃，峰峦羡鸟过。周阹新令在，不得睹卷阿。
暮春以事诣圆明园趋公既罢因览西郊形胜最后过澄怀园和内直友人春晚退直诗·其五
作者：龚自珍
朝代：清

警跸闻传膳，枢廷述地方。宸游兼武备，大典在官长。禁额如云起，仙人隔仗望。万重珊翠里，不数尚书郎。
暮春以事诣圆明园趋公既罢因览西郊形胜最后过澄怀园和内直友人春晚退直诗·其六
作者：龚自珍
朝代：清

此地求沿革，当年本合并。林岚陪禁近，词庙仰勋名。水榭分还壮，云廊改更清。诸公齐努力，谁得似桐城。
暮春以事诣圆明园趋公既罢因览西郊形胜最后过澄怀园和内直友人春晚退直诗·其四
作者：龚自珍
朝代：清

掌故吾能说，雍乾溯以还。禅心辟初地，小幸集汪班。遂进群藩宴，兼怡圣母颜。升平六十载，乃大启三山。
暮春以事诣圆明园趋公既罢因览西郊形胜最后过澄怀园和内直友人春晚退直诗六首·其一
作者：龚自珍
朝代：清
体裁：五言律诗

西郊富山水，天子驻青旂。元气古来积，群灵咸是依。九重阿阁外，一脉太行飞。何必东南美，宸居静紫微。
暮春以事诣圆明园趋公既罢因览西郊形胜最后过澄怀园和内直友人春晚退直诗六首·其三
作者：龚自珍
朝代：清
体裁：五言律诗

恍惚西湖路，其如怅望何。期门瞩威武，贱士感蹉跎。囿沼轮鱼跃，峰峦羡鸟过。周阹新令在，不得睹卷阿。
暮春以事诣圆明园趋公既罢因览西郊形胜最后过澄怀园和内直友人春晚退直诗六首·其二
作者：龚自珍
朝代：清
体裁：五言律诗

一翠扑人冷，空濛溯却遥。湖光飞阙外，宫月澹林梢。春暮烟霞润，天和草木骄。桃花零落处，上苑亦红潮。
暮春以事诣圆明园趋公既罢因览西郊形胜最后过澄怀园和内直友人春晚退直诗六首·其五
作者：龚自珍
朝代：清
体裁：五言律诗

警跸闻传膳，枢廷述地方。宸游兼武备，大典在官常。禁额如云起，仙人隔仗望。万重珊翠里，不数尚书郎。
暮春以事诣圆明园趋公既罢因览西郊形胜最后过澄怀园和内直友人春晚退直诗六首·其六
作者：龚自珍
朝代：清
体裁：五言律诗

此地求沿革，当年本合并。林岚陪禁近，祠庙仰勋名。水榭分还壮，云廊改更清。诸公齐努力，谁得似桐城。
暮春以事诣圆明园趋公既罢因览西郊形胜最后过澄怀园和内直友人春晚退直诗六首·其四
作者：龚自珍
朝代：清
体裁：五言律诗

掌故吾能说，雍乾溯以还。禅心辟初地，小幸集清班。遂进群藩宴，兼怡圣母颜。升平六十载，乃大启三山。
暮雨谣三㬪·其一
作者：龚自珍
朝代：清
体裁：五言绝句

暮雨怜幽草，曾亲撷翠人。林塘三百步，车去竟无尘。
暮雨谣三㬪·其三
作者：龚自珍
朝代：清
体裁：五言绝句

想见明灯下，帘衣一桁单。相思无十里，同此凤城寒。
暮雨谣三叠
作者：龚自珍
朝代：清

不雨怜生草，曾亲撷翠人。林塘三百步，车去竟无尘。雨气侵罗袜，泥痕黦画裳。春阴太萧瑟，归费夕炉香。想见明镫下，帘衣一桁单。相思无十里，同此凤城寒。
暮雨谣三叠·其一
作者：龚自珍
朝代：清

不雨怜生草，曾亲撷翠人。林塘三百步，车去竟无尘。
暮雨谣三叠·其三
作者：龚自珍
朝代：清

想见明镫下，帘衣一桁单。相思无十里，同此凤城寒。
暮雨谣三叠·其二
作者：龚自珍
朝代：清
体裁：五言绝句

雨气侵罗袜，泥痕黦画裳。春阴太萧瑟，归费夕炉香。
有所思
作者：龚自珍
朝代：清
体裁：五言律诗

妙心苦难住，住即与之期。文字都无著，长空有所思。茶香砭骨后，花影上身时。终古天西月，亭亭怅望谁。
木兰花慢
作者：龚自珍
朝代：清
体裁：词

问人天何事，最飘渺，最销沈。算第一难言，断无人觉，且自幽寻。香兰一枝凭瘦，问香兰、何苦伴清吟。消受工愁滋味，天长地久愔愔。兰襟。一丸凉月，堕似他心。有梦诉依依，香传袅袅，眉锁深深。故人碧空有约，待归来、天上理天琴。无奈游仙觉后，碧云垂到而今。
杂诗
作者：龚自珍
朝代：清

津梁条约遍南东，谁遗藏春深坞逢。不枉人呼莲幕客，碧纱橱护阿芙蓉。
杂诗，己卯自春徂夏，在京师作，得十四首
作者：龚自珍
朝代：清

少小无端爱令名，也无学术误苍生。白云一笑懒如此，忽遇天风吹便行。文格渐卑庸福近，不知庸福究何如。常州庄四能怜我，劝我狂删乙丙书。情多处处有悲欢，何必沧桑始浩叹。昨过城西晒书地，蠹鱼无数讯平安。手种江山千树花，今年负杀武陵霞。梦中自怯才情减，醒又缠绵感岁华。庞眉名与段公齐，一脉东原高第题。回首外家书帙散，大儒门祚古难跻。昨日相逢刘礼部，高言大句快无加。从君烧尽虫鱼学，甘作东京卖饼家。十年提倡受恩身，惨绿年华记忆真。江左名场前辈在，敢将名氏厕陈人。偶赋山川行路难，浮名十载避诗坛。贵人相讯劳相护，莫作人间清议看。万柳堂前一柳无，词流散尽散樵苏。山东不少升平相，为溯前茅冯益都。荷叶粘天玉蝀桥，万重金碧影如潮。功成倘赐移家住，何必湖山理故箫。交臂神峰未一登，梦吞丹篆亦何曾。丈夫三十愧前辈，识字游山两不能。楼阁参差未上灯，菰芦深处有人行。凭君且莫登高望，忽忽中原暮霭生。东抹西涂迫半生，中年何故避声名。才流百辈无餐饭，忽动慈悲不与争。欲为平易近人诗，下笔清深不自持。洗尽狂名消尽想，本无一字是吾师。
杂诗，己卯自春徂夏，在京师作，得十四首·其一
作者：龚自珍
朝代：清

少小无端爱令名，也无学术误苍生。白云一笑懒如此，忽遇天风吹便行。
杂诗，己卯自春徂夏，在京师作，得十四首·其七
作者：龚自珍
朝代：清

十年提倡受恩身，惨绿年华记忆真。江左名场前辈在，敢将名氏厕陈人。
杂诗，己卯自春徂夏，在京师作，得十四首·其三
作者：龚自珍
朝代：清

情多处处有悲欢，何必沧桑始浩叹。昨过城西晒书地，蠹鱼无数讯平安。
杂诗，己卯自春徂夏，在京师作，得十四首·其九
作者：龚自珍
朝代：清

万柳堂前一柳无，词流散尽散樵苏。山东不少升平相，为溯前茅冯益都。
杂诗，己卯自春徂夏，在京师作，得十四首·其二
作者：龚自珍
朝代：清

文格渐卑庸福近，不知庸福究何如。常州庄四能怜我，劝我狂删乙丙书。
杂诗，己卯自春徂夏，在京师作，得十四首·其五
作者：龚自珍
朝代：清

庞眉名与段公齐，一脉东原高第题。回首外家书帙散，大儒门祚古难跻。
杂诗，己卯自春徂夏，在京师作，得十四首·其八
作者：龚自珍
朝代：清

偶赋山川行路难，浮名十载避诗坛。贵人相讯劳相护，莫作人间清议看。
杂诗，己卯自春徂夏，在京师作，得十四首·其六
作者：龚自珍
朝代：清

昨日相逢刘礼部，高言大句快无加。从君烧尽虫鱼学，甘作东京卖饼家。
杂诗，己卯自春徂夏，在京师作，得十四首·其十
作者：龚自珍
朝代：清

荷叶粘天玉蝀桥，万重金碧影如潮。功成倘赐移家住，何必湖山理故箫。
杂诗，己卯自春徂夏，在京师作，得十四首·其十一
作者：龚自珍
朝代：清

交臂神峰未一登，梦吞丹篆亦何曾。丈夫三十愧前辈，识字游山两不能。
杂诗，己卯自春徂夏，在京师作，得十四首·其十三
作者：龚自珍
朝代：清

东抹西涂迫半生，中年何故避声名。才流百辈无餐饭，忽动慈悲不与争。
杂诗，己卯自春徂夏，在京师作，得十四首·其十二
作者：龚自珍
朝代：清

楼阁参差未上灯，菰芦深处有人行。凭君且莫登高望，忽忽中原暮霭生。
杂诗，己卯自春徂夏，在京师作，得十四首·其十四
作者：龚自珍
朝代：清

欲为平易近人诗，下笔清深不自持。洗尽狂名消尽想，本无一字是吾师。
杂诗，己卯自春徂夏，在京师作，得十四首·其四
作者：龚自珍
朝代：清

手种江山千树花，今年负杀武陵霞。梦中自怯才情减，醒又缠绵感岁华。
李中丞家获观古拓随丁道护书启法师碑狂书一诗
作者：龚自珍
朝代：清
体裁：七言绝句

羽陵山馆三百墨，妒君一纸葵花色。何不赠归羽陵山，置已汉玉秦金侧。
李复轩秀才惠序吾文郁郁千馀言诗以报之
作者：龚自珍
朝代：清
体裁：古风

李家夫妇各一集，数典唐宋元明希。妇才善哀君善怒，哀以沈造怒则飞。江郎昨日骂金粉，谓尔难脱千生鞿。其言往往俊伤骨，岁宴怀哉共所归。
杭州龙井寺
作者：龚自珍
朝代：清

红泥亭倒客来稀，钟磬沉沉出翠微。无分安禅翻破戒，盗他常住一花归。
枣花寺海棠下感春而作
作者：龚自珍
朝代：清
体裁：七言绝句

词流百辈花间尽，此是宣南掌故花。大隐金门不归去，又来萧寺问年华。
柬王徵君并约其偕访归安姚先生柬王徵君并约其偕访归安姚先生·其二
作者：龚自珍
朝代：清
体裁：七言绝句

归安一身四气有，举世但睹为秋冬。亟拉徵君识姚子，高山大壑长相逢。
柬秦敦夫编修二章·其一
作者：龚自珍
朝代：清
体裁：古风

君家有古镜，曾照汉时妆。三日不相见，思之心佪偟。愿身为镜奁，护此千岁光。
柬秦敦夫编修二章·其二
作者：龚自珍
朝代：清
体裁：古风

君家有熏炉，曾熏汉时香。三日不摩挲，涽碧生微凉。愿身为炉烟，续续君子旁。
柬陈硕甫并约其偕访归安姚先生·其三
作者：龚自珍
朝代：清
体裁：古风

进退两无依，悲来恐速老。愁魂中夜驰，不如起为道。枯庵有一士，长贫颜色好。避人偕访之，一觌永相保。
柬陈硕甫并约其偕访归安姚先生·其二
作者：龚自珍
朝代：清
体裁：古风

切切两不已，喁喁心腑温。自入国西门，此意何曾宣。饴我客心苦，驱我真气还。华冠闯然入，公等何所论。
桂殿秋二首
作者：龚自珍
朝代：清

明月外，净红尘。蓬莱幽窅四无邻。九霄一派银河水，流过红墙不见人。惊觉后，月华浓。天风已度五更钟。此生欲问光明殿，知隔朱扃几万重。
桂殿秋二首·其一
作者：龚自珍
朝代：清

明月外，净红尘。蓬莱幽窅四无邻。九霄一派银河水，流过红墙不见人。